text:
Apresiasi Carita Pantun Budak Manjor
Ku: D. Nasuha
Eusi Carita:
Dina carita pantun “Budak Manjor” nyaritakeun lalakon Budak Manjor anu turun ka dunya pikeun ngumbara di hiji nagara anu ngarana Kuta Haralang. Manehna diutus ka dunya ku Sunan Ambu(indungna) jeung adina Genjru. Di imah Aki jeung Nini panyumpit kaduana cicing, Budak Manjor dititah mantuan Aki jeung Nini panyumpit pikeun neangan sato lutung 27, monyet 25 jeung jaralang 60 siki. Eta teh sabenerna mah pamenta Agan Aci haralang adina patih Gajah Haralang. Pas dibikeun ka Agan Aci haralang ternyata satona ngurangan hiji tiap jinisna. Kulantaran ngarasa ditipu ahirna Budak Manjor jeung adina dihukum.
Lain carita di nagara Kuta Tandingan aya hiji putri geulis adina Raden Patih Dipati Layung Kumendung, ngarana teh Agan Sumur Agung. Loba raja jeung anak raja anu ngalamar manehanana tapi lolobana gagal kusabab teu sanggup nyumponan pasaratana. Aya hiji anak raja anu ngarana Raden PatihKuda pamekas anu sanggup nyumponan eta pamenta putri the. Ngadenge Agan Sumur Agung geus aya nu ngalamar kacida ijidna ka Ratu Sungging, kulantaran meunang bantuan tu Budak Manjor ahirna Agan Sumur agung bias dikawin ku Ratu Sungging. Kabeh raja-raja anu gagal ngalamar ka eta putri nyerang ka Ratu Sungging, tapi kabehanana oge eleh jeung tahluk di leungeun Budak Manjor.
Analisis Carita Pantun:
1) Palaku
- Budak Manjor
- Genjru
- Sunan Ambu
- Lengser
- Aki jeung Nini panyumpit
- Agan Sumur agung
- Patih gajah pamalang
- Raden patih Kuda pamekas
- Ratu sungging Gilang mantra
- Layung Kumendung
- Kidang Lumayung
2) Alur
Alur anu digunakeun dina ieu carita pantun “Budak manjor” nya eta alur maju, kulantaran dina ngalalakonkeun caritana budak manjor mimiti dikenalkeun terus nimu masalah, klimaks, antiklimaks, terus hirup bagja ahirna.
3) Setting
Aya sababaraha tempat anu ngagambarkeun kajadian di carita pantun “Budak Manjor” teh, diantarana:
a) Nagara atawa karajaan
b) Leuweung
c) Kahiangan
d) Samudra
4) Rangkay Carita
a) Rajah Pamuka
Dina carita pantun aya nu disebut rajah, rajah sok ditembangkeun ku juru pantun samemeh mangkat carita. Eusina mangrupa sanduk-sanduk lantaran rek ngamimitian mantun.
Conto Rajah;
pun sampun
Ka luhur ka sang rumuhun
Ka handap ka sang batara
Ka batara ka batari
Ka batara Naga raja
…..
b) Mangkat
Maksud mangkat di dieu nya eta ngamimitian indit ngalalakon, bias oge mimiti di wanohkeunana palaku ku juru pantun.
Conto Mangkat;
Ayeuna anu bade dicarita
Tanah pulo jawa Beulah kulon
Tanah pasundan
Kacarios aya hiji nagara
…..
c) Nataan
Nya eta bagian anu ngagambarkeun tingkah paripolah hiji palaku carita dina hiji kajadian, saperti putrid dangdan, lengser lumpat, satria perang jeung sajabana.
Conto Nataan:
Kek kerewek baju bekek mani sakepek
Adat panawakan dangdan
Totopong bong totopong bang
totopong batik manyingnyong
dibendo dibelengongkeun
…..
d) Ngalalakon
Bagian ngalalakon dina ieu carita pantun ditepikeun dina mangsa juru pantun nyambungkeun hii kajadian jeung kajadian saterusna.
Conto Nataan:
Sigeg ayeuna di Nagara Kuta Tandingan
Emban ceurik balik ngariringkik
“Gusti tiwas, tiwas gusti
agan anu geulis henteu aya
……
e) Rajah Pamungkas
Rajah pamungkas dimaksudkeun pikeun ngaihunkeun ka para karuhun jeung dewata anu parantos ngaberkahan dina mawakeun carita pantuna, jeung deui pikeun nutup hiji pagelaran carita pantun anu dibawakeun ku juru pantun.
Conto rajah pamungkas:
Teja melendung disarandung loa
Beja teu nyambung kasarung boa
Carita darma ngajalankeun
……
Bul kukus aing mendung ka pangguing
Ka manggung neda paying
Ka dewata neda suka
Ka pohaci neda suci
……
- Hal-Hal Anu Kapanggih Dina Carita Pantun” Budak manjor”
a) Dina carita pantun “Budak Manjor” rajah anu digunakeun dina pamuka atawa pamungkas carita geus aya pangaruh islam, henteu saperti rajah carita pantun anu aslina anu memang masih keneh pengkuh kana kapercayaan animism jeung dinamisme, saperti Sang Batara, Dewata, Sri Pohaci, jrd. Tapi dina carita pantun ieu geus aya omongan ti jiru pantun anu menta palindungan tka Gusti Allah, para Nabi jeung Malaikat.
Contona: lengkong lailaha ilallah
Muhammaddurasulullah
…….
b) Dina carita pantun “Budak manjor” oge loba hal-hal anu sifatna kaasup jorang atawa cawokah, boh dina paguneman para palaku atawa dina nyaritakeun paripolah palaku saperti keur dibaju atawa dangdan.
Contona: “na kumaha atuh dangdan teh?”
“duka gan, duka cawet nu heureut
duka gagaduhan nu panjang teuing
ngaburasel bae nun”
ÉSTÉTIKA DINA PUISI [*]
Kelompok 1[†]
Abstrak
Puisi biasa ogé disebut karangan wangun ugeran. Disebut wangun ugeran sabab kauger ku wangunna jeung diksina kayaning pilihan kecap, ungkara kalimah, jeung sajabana.; tur biasana rakitanana leubeut ku wirahma; lain dina ungkara kalimah cara dina basa sapopoé atawa cara wangun prosa (karangan wangun lancaran).
Dina ngajén hiji puisi, moal leupas tina kasubjéktifan ti anu ngajéna sorangan. Éta kasubjektifan teh bias diwatesanan ku pangaweruh jeung penguasaan tiori tur kamampuh dina nyangkeum kana kabahasaanana.ku kituna éstétika minangka hal anu maluruh atawa patalina jeung kaendahan, bias dijadikeun salasahiji cara dina maluruh ajén-ajén éstétik anu aya dina puisi.
Kéyword (kata Kunci) : puisi, wangun ugeran, kasubjektifan, éstétika, ajén-ajén éstétika.
Pangjajap
Basa dina karya sastra dipaké (alat) pikeun ngahontal ajén-ajén éstétis (kaéndahan séni). Carana rupa-rupa, bias ngagunakeun purwakanti, gaya basaa, pakemaman basa, dicokot harti injeman, jeung sajabana. Basa dina karya sastra henteu kudu basa “kabujanggaan” baé, anu dimaksud basa kabujanggaan teh nya éta kekecapan, ungkara kalimah, atawa rakitan anu dianggap pinunjul, anu biasana sok dipake ku para pujangga dina ngarang karya sastrana. Basa anu dipake ku urang sapopoe éta oge bias dijadikeun basa dina ngarang salasahiji karya sastra.
Dina jurnal ieu materi anu baris dipedar nya eya astetika dina puisi. Sacara etimologis puisi asalna tina basa yunani “Poeima” anu hartina “jieun” atawa “Poesis” anu hartina “Pangjieunan”. Sacara istilah puisi nya éta salasahiji cabang sastra anu ngagunakeun sababarha kecap minangka media nepikeunana. Numutkeun Chairil Anwar, puisi nya éta hiji hal anu agung, suci tur mampu ngieun kecap jadi ajén-ajén kaendahan anu kudu dipaluruh dina kajian éstétika sangkan bias ngawatesanan kasubjektifan dina ngajén hiji puisi. Puisi biasa oge disebut karangan wangun ugeran. Disebut wangun ugeran sabab kauger ku wangunna jeung diksina kayaning pilihan kecap, ungkara kalimah, jeung saabana.; tur biasana rakitanana leubeut ku wirahma; lain din ungkara kalimah cara dina basa sapopoe atawa cara wangun prosa (karangan wangun lancaran).
Dina puisi buhun umumna ugeran teh leuwih nyoko kana wangunna. Upamana bae aya patokan-patokan anu disebut guru lagu, guru wilangan, jumlah padalisan dina sapadana, jeung murwakanti. Diksi utamana dipake pikeu nyumponan éta patokan. Sedengkeun dina puisi modern saperti sajak, ugeran teh leuwih nyoko kana diksi jeung wirahma. Taya patokan anu disebut guru lagu, guru wilangan, atawa jumlah padalisan dina sapadana.
Anu tetela ngabedakeun puisi jeung sastra teh nyaéta wirahmana. Sabab upama nilik kana rupana, teu saeutikpuisi utamana sajak, anu cara nulisna teu beda ti prosa. Hartina henteu depenggel-penggel jadi sababaraha padalisan atawa jadi sababaraha pada. Bedana jeung prosa, puisi mah pinuh ku wirahma. Ari anu disebut wirahma nyaéta lalawanan sora luhur-handap. Tarik-laun, panjang-pondok kalawan mindeng tur teratur. Dina milih-milih ungkara basa jeung ngudag wirahma, mindeng kapanggih ungkara basa anu teu ilahar, boh kekecapanana boh adegan basana. Timbul we istilah Licencia poetika anu ngawenangkeun panyajak pikeun ngarempak aturan basa nu teu ilahar.
Puisi sunda teh rea rupana tur bisa dipasing-pasing jadi sababaraha golongan. Dumasar kana waktu gumelarna, aya puisi buhun jeung puisi modern. Puisi buhun bisa dipasing-pasing deui dumasar kana eusina, aya nu ngawujud lalakon nyaéta carita pantun jeung wawacan, aya anu henteu ngawujud lalakon kayaning mantra, sisindiran, kakawihan, pupujian, jeung guguritan. Ari puisi modern nyaéta sajak bebas, anu kiwari cukup ku disebut sajak bae.
Puisi buhun anu ngawujud lalakon
- Carita pantun
Carita pantun kaasup kana karya sastra sampakan, nya éta karya sastra anu dianggap asli, ayamna teu kapangaruhan ku karya sastra sejen. Carita pantun mangrupa carita anu ukurana paranjang. Hubungana jeung puisi nya éta wangun carita pantun ditulis dina wangun puisi. Conto carita pantun diantarana; lutung kasarung, munding laya dikusumah, ciung wanara, jrd.
Conto wangun carita pantun (Lutung kasarung):
Ludak-ledok diborehan,
Lain teu wuni boboreh,
Dipulasan keler nahun,
Nu geulis ngadadak goreng,
hideung batan wadah teuleum,
Bangbang awak batan gagak,
Ngan sorotna henteu leungit,
Sasemu keneh jeung ambu,
Pakean jiga kiramay,
Karembong saburubutan,
Sarindang sariga rambang,
Dibahan boboko buntung,
dibahan cecempeh rombeng,
….
- Wawacan
Wawacan teh nya carita anu didangding, ditulis dina wangun puisi pupuh, Naskah sunda anu kungsi aya, rereana mah eusina carita wawacan, sok najan aya eusi sejen dina éta naskah teh. Wawacan mangrupa jengglengan sastra dua pangaruh, nya éta pangaruh Jawa jeung Arab (Islam).
Conto wawacan (Angling darma jadi waliwis)
Pupuh durma
Beuki tambah napsu tilu putri tea, ngomongna tambah beungis, geuwat Angling Darma, maneh teh geura nyingkah, mun maneh teu geur indit, tinangtu pisan, dipaehan ku kami.
Puisi buhun anu teu ngawujud lalakon
- Mantra
Nilik kana wanguna, mantra teh mangrupa puisi (wangu ugeran), sok sanajan teu matok aturtanana atawa teu ditangtukeun guru laguna, guru wilangan, jeung jumlah padalisan dina tiap pada. Ayana mantra bisa disebutkun geus lila lantaran ieu sastra teh geus disebut dina naskah Sahyang Siksa Kanda ng Karesian, nu unina:
Hayang nyaho di sakweh ning aji mantra ma jampa-jampa, geugeuing, susuratan, sasaranan, kaseangan, pawayagahan, puspaan, susudaan, huriphuripan, tunduk iyem, pararasen, pasakwan: sing sawatek aji ma sang brahmana tanya.
Rusyana (1970) ngabagi-bagi mantra jadi genep nay éta; asihan, jangjawokan, ajian, singlar, rajah jeung jampe.
1) Asihan, nya éta mantra anu dipake pikeun ngawasa atawa mangaruhan sukma nu lian.
Conto Asihan Si Burung Pundung:
Asihan aing si burung pundung
Maung pundung datang amum
Badak galak datang depa
oray laki datamg numpi
burung pundung burung cidra ku karunya
malik welas malik asih ka awaking
2) Jangjwokan, nya éta mantra anu dipake pikeun milampah hiji pagawean.
Conto jangjawokan paranti seuri:
Puruluk buy tina huntu
Paralak bay tina létah
Seukeut seuri tajem pantes
Ret nu hayang ret n uasaih
Si Semar hah-hah-hah-hah
Si semar hih-hih-hih
Si Semar anggulitek angguliyeng
3) Ajian, nya étamantra anu dipake pikeun meunangkeun kakuatan pribadi.
Conto Ajianpikeun kabedasan:
Dampal suku ngabatu datar
Bitis ngabatu wilis
Nyurup ka badana
Nyurup ka sumsumna
Getih sabadan
Bedas ngala ka aki
Bismillah (sumarsono, 1983;38)
4) Singlar, nya éta mantra anu dipake pikeun nyinglar gangguan ti jurig, lelembut, musuh, sasatoan nu galak jeung hama anu ngaganggu manusa.
conto singlar ka musuh
kalaka kaliki
kala lumpat ka sisi cai
ngaran sia kuli kai
tawa tawe
ditawa ku sang indung putih
tiis tipeuting waras ti beurang
paripurna hurip waras
5) Rajah, nya éta mantra anu dipake upama rek ngambah leuweung anu sanget.
Conto rajah munding laya dikusumah
Pun sapun
Ka raja pakuan
Nu calik di gunung padang kulaon
Ka prebu ratu galuh
Ka buyut Murugul Mantri Agung
Nu tapa dijero gunun.
……
- Sisindiran
Sisindiran teh asalna tina kecap sindir, anu ngandung harti omongan atawa caritaan anu dibalibirkeun, henteu togmol.
Papasingan Sisindiran upama ditilik tina wangun jeung cara ngebrehkeunana, sisindiran dibagi jadi tilu golongan, nya éta : a) rarakitan; b) paparikan; c) wawangsalan.
a) Rarakitan, nya éta sisindiran anu diwangun ku cangkang jeung eusi.
Conto : lamun urang ka cikole
Moal hese tumpak kahar
Lamun urang boga gawe
Moal hese barang dahar
b) Paparikan, nya éta asalna tina kecap parik anu hrtina deukeut.
Conto : meucit meuri dina rakit
Boboko wadah bakatul
Lain nyeri ku panyakit
Kabogoh direbut batur
c) Wawangsalan, nya éta karangan anu diwangun ku sindir jeungeusi.
Conto : beulit cinggir simpay tangan
Ulah lali ka sim abdi (ali)
- Kakawihan
Istilah kakawihan teh saenyana mah mangrupa istilah seni sora. Upamana ayeuna jadi ulikan sastra, lantaran umumna rumpaka kakawihan mangrupa puisi (buhun): ngandung wirahma, murwakanti, sarta kauger ku ciri-ciri puisi liana.
Conto kakawihan:
EUNDEUK – EUNDEUKAN
Eundeuk-eundeukan, Cangkuang,
Bale Bandung paseban, Parakanmuncang
Meunang peucang sahiji
Leupas deui ku nini
Beunang deui ku aki
UCANG ANGGÉ
Ucang-ucang angge
Mulung muncang ka papangge
Digogog ku anjing gede
Anjing gede nu Mang Lebe
Anjing leutik nu Ki Santri
Ari gog, gog cungungung
- Pupujian
Pupujian teh nya éta puisi anu eusina ngeunaan puja-puji, doa, nasehat, jeung ajaran anu dijiwaan ku agama islam. Pupujian di sunda sok disebut oge nadoman, nya éta runtuyan kekecapan nu kauger ku padalisan jeung pada.
Puisi pupujian mibanda dua fungsi nyaéta fungsi ekspresi pribadi jeung fungsi sosial. Fungsi sosial pupujian kaitung onjoy batan fungsi ekspresi pribadi. Ieu fungsi teh dipake pikeun mangaruhan pikiran, parasaan jeung tingkah laku manusa, disagedengeun dipake pikeun nepikeun ajaran agama.
Conto pupujian:
Eling-eling dulur kabeh
Ibadah ulah campoleh
Ngaji Qur’an maca tasbeh
Pibekeleun urang paeh
Eling-eling nu sok solat
Enggal ka masjid tong elat
Urang berjamaah solat
Ngarah tambih-tambih rahmat
- Guguritan
Guguritan nyaéta karangan puisi mangrupa dangding anu teu kawilang panjang. Ku lantaran teu panjang tea, biasana mah ukur dina hiji pupuh, tara gunta-ganti pupuh cara dina wawacan, sarta ilaharna eusina henteu ngawujud carita (naratif) (Iskandarwassid, 1992: 46)
Cara nepikeunana lumrahna dibaca bari dihariringkeun make lalaguan anu geus matok keur pupuh.
Guguritan anu tinulis biasana mah sok disebutkeun pangarangna. Di antarana bae R. Haji Muhamad Musa Nalis ”Wulang Karma” (1862), ”Wulang Guru” (1865) jeung ”Wulang Murid” (1855); R.A. Bratadiwidjayanganggit ”Asmarandana Lahir Batin” (1892).
Saterusna guguritan mekar tepi ka abad ka-20, malahan terus tumuwuh tepi ka kiwari. Guguritan anu gelar dina abad ka-20, diantarana bae ”Guguritan Laut Kidul” karya Kalipah Apo, ”Kiamat Leutik” karya Tubagus Jayadilaga, ”Leungiteun Bapa” karya Memed Sastrahadiprawira, ”Di Sisi Talaga” karya M. A. Salmun. Demi pangarang anu sok nulis guguritan dina mangsa sabada proklamasi kemerdekaan, diantarana bae: R.A.F. Wahyu Wibisana, Apung S.W, jeung Dedy Windiyagiri.
Conto guguritan (Guguritan Laut Kidul);
Pada Mimiti
Laut Kidul kabeh katingali
Genbat paul kawas dina gambar
Ari ret ka tebeh kaler
Batawi ngarunggunuk
Lautna mah teu katingali
Ukur lebah-lebahna
Semu-semu biru
Ari ret ka kaler wétan
Gunung Gede jiga nu ngajakan balik
Meh bae kapiiuhan
….
Guguritan teh ditulisna dina wangun pupuh. Ari nu disebut pupuh nya éta puisi anu kauger ku guru lagu, guru wilangan, jeung jumlah padalisan dina tiap pada. Pupuh dina sastra sunda teh aya 17, dibagi kana dua golongan, anu kahiji nya éta Pupuh Sekar Ageng (Kinanti, Asmarandana, Sinom jeung Dangdanggula), anu kadua nya éta Pupuh Sekar Alit ( Balakbak, Maskumambang, Ladrang, Pucung, Lambang, Mijil, Durma, Pangkur, Gambuh, Gurisa, Wirangrong, MAgatru, jeung Jurudemung.
- Sajak
Sajak teh nya éta karya sastra wangunugeran (puisi) anu teu pati kauger ku patokan-patokan. Nu matak sok disebut oge sajak bebas. Bebas didinya lain, tangtuna oge relatif, lamun dibandingkeun jeung guguritan anu make wangun pupuh dina panulisana, sajak mah leuwih bebas. Nilik wanguna, tacan aya aturan anu tangtu pikeun netepkeun panjang pondokna sajak, bisa diwangun ku dua jajar atawa panjang ngagebay. Contona, sajak karya Ajatrohaedi anu judulna ”Paturay” ukur di wangun ku dua jajar, geura titenan sajakna dihandap ieu.
PATURAY
Sapeuting leumpang babarengan
Ti dinya duaanana tilah dunya
Pon kitu deui, sajak Rahmat M. Sas.karana anu judulna”Panutan” anu sajakna saperti dihandap ieu:
PANUTAN
Samoja mangkak minuhan dada
Deus alum ge tetep kula nu mibanda
Sajak teh dina sastra sunda mah lain karya sampakan, bisa jadi pangaruh tina sastra Indonsia. Mimiti gelar sabada merdeka, sajak sunda munggaran ditulis ku Kis Ws dina taun 1946.
Conto sajak:
Apip Mustopa
DU”A
Haturan Pa Otto Iskandar di Nata
Jungjunan
pangnagkeupkeun éta nyawa
nu indit taya nu nanya
taya tapakna di dunya
angin
pangusikkeun sapangeusi buana
yen aya sinatria nu perlaya
di wewengkon langit sunda
bulan
baturan éta nyawa nu ditundung
di tempat buktina taya nu daek ngajungjung
he panonpoe
geura awurkeun panas nu ngaduruk sagala
sangkan ieu dada
Sakumna nyawa sunda
nyaho boga pahlawan digjaya
Ciri-ciri Basa dina Puisi
Unsur (ajén) éstétik dina puisi bisa ditilik dina ciri-ciri basa anu digunakeun dina puisi, diantarana, nya éta:
1) Madetkeun Basa
Basa dipadetkeun sangkan miboga kakuatan gaib, maksudna lamunpuisi éta dibaca dina kecap-kecap anu henteu ngawangun kalimahjeung alinea, tapi ngawangun lirik jeung bait anu beda hakekatana. Larik miboga ma’na anu leuwih lega tibatan kalimah. Tina éta wujud panyajak miharep bisa ngamunculkeun ajén-ajén estetik dina puisi.
2) Milah-milah Kecap Has
Faktor-faktor anu dipertimbangkeun dina milah-milah kecap, nya éta :
a) Ma’na kias
Dina hakekatna puisi nya éta genre sastra anu paling loba ngagunakeun ma’na kias, kadang aya ma’na kias anu gampang dicangkeum ku anu maca lantaran aya panjelasan dina larik satuluyna, tapi kadang aya ma’na kias anu memang hese dipikaharti ku anu maca. Ku kituna nu maca kudu mampu napsirkeun ma’na lugas tina éta larik.
b) Lambang
Dina puisi loba digunakeun lambanhg gaganti hiji hal/banda/jalma atawa liana. Rupa-rupa lambang nu aya dina puisi nya éta lambang barang, lambang sora, lambang, kaayan, lambang warna.
c) Rima atawa sasaruaan sora
Milah-milah kecap dina padalisan ka padalisan sejena ku cara nimbang kecap-kecap anu ngabogaan sora anu sarua. Sora-sora anu diulang ieu nyiptakeun kakuatan basa atawa anu sok disebut gaya gaib kecap saperti anu aya dina ma’na.
d) Kecap konkrit
Panyajak biasana sok milih kecap atawa diksina anu ngndung ma’na tapsiran, tapi di sagedengen éta aya sababaraha diksi anu ma’nana konkrit atawa jelas.
e) Imajinasi
Panyajak oge nyiptakeun imajinasi (pencitraan) dina puisina. Ngaliwatan pengimajinasian panyajak ngupayakeun ka anu maca bisa bener-bener neuleuman kana naon anu digambarkeun dina éta puisina. Ku ayana imajinasi éta anu maca bisa bener-bener ngarasakeun (imajinatif taktil), nempo (imajinatif visual) jeung bisa ngadenge (imajinatif audio).
f) Irama (ritme)
Irama mangrupa salasahiji anu ngajadikeun hiji puisi ngandung kaendahan (estetik) saba ku ayana irama anu harmonis tiap padalisan tangtuna bakal ngajadikeun hiji gelombang sora anu endah. Irama oge ngabogaan harti ngagntikeun harti anu tadina keras jadi lembut, luhur jadi handap, panjang jadi pondok, jrd.
g) Tata wajah
Dina puisi mutahir (sanggeus taun 1976), loba puisi anu anu ditulis mentingkeun tata wajah, maksudna panyajak nyiptakeun tulisan puisi dina bentuk gambar, puisi jenis kieu disebut puisi konkret kusabab tata wajah tulisan puisi ngagambarkeun maksud jeung tujuan anu rek di tepikeun ka anu maca.
Ajén Estetik dina Puisi
Aya sababaraha hal dina puisi anu ngajadikeun hiji puisi ngabogaan unsur kaendahan (estetik). Saperti anu geus dijelaskeun diluhur yen dina puisi aya anu ngarana permainan kecap, kumaha pinterna panyajak dina milih diksi-diksi anu dipadu padankeun jeung kecap-kecap biasa sahingga ngajadikeun hiji puisi endah jeung unik, terus dina hal murwakanti anu ngajadikeun hiji puisi saperti hiji beungkeutan tulisan anu runtut raut (harmonis).
Dina pencitraan (imajinasi) panyajak, kumaha kapinteran panyajak ngadumaniskeun antara hiji hal anu teu logis jeung pamakean diksi anu patukang tonggong. Malahan teu saeutik panyajak anu ngagunakeun perbandingan (analogi) anu patukang tonggong oge, saperti ngagunakeun majas personifikasi, métafora, hiperbola, jrd.
kacindekan
Nilik kana wanguna, karya sastra teh dibagi jadi tilu golongan nya éta puisi, prosa jeung drama.
Numutkeun Chairil Anwar, puisi nya éta hiji hal anu agung, suci tur mampu ngieun kecap jadi ajén-ajén kaendahan anu kudu dipaluruh dina kajian éstétika sangkan bias ngawatesanan kasubjektifan dina ngajén hiji puisiSagala hal anu mangrupa karya cipta manusa pasti ngabogaan ajén-ajén éstétika sok sanajan dina kanyataana teu saeutik karya sastra anu kurang dipikareseup ku masarakat, tapi disagedengen éta tangtuna bae hiji karya sasta ngabogaan ajén kaendahan sok sanajan ngan jalma-jalma anu ngabogaan nilai estetik lihur anu mampu ngajén karya-karya sastra manusa.
Dina ngajén hiji puisi, moal leupas tina kasubjéktifan ti anu ngajéna sorangan. Éta kasubjektifan teh bias diwatesanan ku pangaweruh jeung penguasaan tiori tur kamampuh dina nyangkeum kana kabahasaanana.ku kituna éstétika minangka hal anu maluruh atawa patalina jeung kaendahan, bias dijadikeun salasahiji cara dina maluruh ajén-ajén éstétik anu aya dina puisi.
Daftar Pustaka
Koswara, dedi.2007. Racikan Sastra. Bandung
Ruhaliah. Sajarah Sastra Sunda.2002. Bandung
Tamsyah, Budi Rahman.1997. Pangajaran Sastra Sunda. Bandung: C.V Pustaka Setia
www. Urang sunda.com
www.komunitas sunda.com
[*] Ditepikeun dina diskusi kelas Mata kuliah Éstétika anu jejerna “Éstétika dina Puisi”. Bandung, 19 November 2008.
[†] Anggota Kelompok 1:
– Dadang Nasuha
– Ikhsan Nugraha
– Tya Siti Aisyah
– Kurnia Novita
– Imas Siti
Mata Kuliah Menulis Karya Populer
Judul Buku : Baruang Ka Nu Ngarora
Pangarang : D.K Ardiwinata
Pedalan : Rahmat Cijulang
Taun Medal : Taun 1914
Cétakan Kahiji : Taun 1914
Cétakan Kaopat : Taun 1966
Kandel Buku : 152 kaca
- Resensi Novel
Dina buku novel “baruang ka nu ngarora” karangan D.K Ardiwinata anu ditulis dina taun 1914 terbitan Rahmat Cijulang ngagambarkeun kahirupan masarakat cacah jeung masarakat ménak, dina novelna pangarang ngagambarkeun kahirupan masarakat cacah ku tokoh Nyi Rapiah jeung Ujang Kusen, sedengkeun masarakat ménak ku Aom Usman. Dina ieu buku katiten yen ayana jurang pamisah antara masarakat cacah jeung masarakat ménak. Aya bagian dina novel ieu anu ndudhkeun hal éta, nya éta nalika Aom Usman haying kawin ka Nyi Rapiah kontan kulawaega aom Usman hususna indungna teu nyatujuan kana pamaksadan Aom Usman. Hal éta dilantarankeun ku ayana perbedaan status soaial diantara duanana.
Novel karangan D.K Ardiwinata nayritakeun kahirupan Nyi Rapiah anu jadi kembang desa Dina hiji wewengkon, manehanana téh anak jalma anu kawilang benghar diwewengkon asalna. Kacaritakeun nyi Rapiah kawin jeung hiji lalaki anu bisa diwilang sadarajat jeung manehna lamun diukur jeung status soaial Nyi Rapiah. Ujang Kusen lalaki anu bisa meunangkeun Nyi Rapiah téh. Tapi kahirupan rumah tanggana teu patu bagja kusabab ayana pihak katilu anu ngudag-ngudag Nyi Rapiah, Aom Usman anak katurunan ménak anu kacantol hatena ku kageulisana Nyi Rapiah. Sok sanajan mimitina teu kagoda ku ajakan Aom Usman, Nyi Rapiah dina ahirna mah kawin jeung Aom Usman sok sanajan manehanana dicandung ku aom Usman. Kusabab hal éta oge ngajadikeun hiji dampak negative pikeun Ujang Kusen, tisaprak pipisahan jeung Nyi Rapiah Ujang Kusen kahirupanana jadi teu bener, gawena ngan saukur mabok jeung maen awewe.
Dina novel ieu tangtuna urang bisa nimukeun loba picontoeun keur kahirupan urang, kumaha carana mandang jelema téh lain ditempo dina stastus sosialna, tapi urang bisa nempo paripolah jeung kaimananana.
Apresiasi Wawacan “Pangeran Dipati Ukur I”
- Eusi carita:
Dina wawacan ”Pangeran Dipati Ukur I” nyaritakeun lalakon anjeuna dina ngajalankeun kahirupan anu ngabdi ka Sultan Agung Mataram, Dipati Ukur sabenerna masih pencaran ti raja Pdjajaran. Dipati Ukur langsung diangkat jadi prajurit, tapi aya nu teu resepeu ka manehna nya eta Senapati Raden Ronggonoto. Teu pati lila kulantaran ka jujuran jeung kahebatan Pangeran Dipati Ukur anjeuna diangkat jadi wakil Senapati Raden Ronggonoto.
Senapati Ronggonoto kacida sewoteuna ka Dipati Ukur, loba siasat anu dilakukeun ku manehna pikeun nyinmgkirkeun Dipati Ukur. Mulai dititah adu jajaten nepi ka gelut jeung singa anu masih keneh liar. Tapi kulantaran kahebatan Dipati Ukur sagala hal anu ngaganggu anjeuna bisa ka singkahan. Hiji peuting aya istrina Senapati Ronggonoto, R.A Werdaningsih dating ka kameur senapati Dipati Ukur pikeun ngabejaan niat jahat salakina Raden Ronggonoto. Ku kalicikan Ronggonoto kajadian istrina sorangan difitnah salingkuh jeung Pangeran Dipati Ukur. Ku sabab ngarasa kadatangan manehna ngaganggu katenangan Senapati Ronggonoto, ahirna pangeran Dipati Ukur ninggalkeun Mataram pikeun balik ka lemburna di Tatar Sunda.
Pangeran Dipati Ukur ngarasa ternyata di tanah kalahirana sorangan loba masalah anu kudu dianggeuskeun, terutama gangguan tu Walanda.
- Analisi Wawacan ;Pangeran Dipati Ukur I” :
a) Palaku
1) Pangeran Dipati Ukur
2) Sultan Agung Mataram
3) Senapati Ronggonoto
4) R.A Werdaningsih
5) Mas Jayengrono
6) Ki Mardewa
b) Alur
Alur anu di gunakeun dina ieu wawacan”Pangeran Dipati Ukur I” nya eta alur maju.
c) Setting
Setting anu digunaken dina ieu carita nya eta :
1) Lingkungan karajaan Mataram
2) Imah lurah patruman
d) Amanah
Aya sababara amanah anu bisa dicokot dina ieu wawacan the, diantarana:
1) Dina ngajalankeun kahirupan the urang kudu kerja keras
2) Ulah sirik ka batur
3) Bisa narima kana kaunggulan batur
4) Kudu ngabogaan kayakinan anu kuat dina ngajalanjkeun hiji hal, jrd.
- Patalina wawacan jeung pupuh anu dipake;
Dina nyaritakeun wawacan memang ilaharna sok dibawakeun dina wangun pupuh, sabab balik deui kana esensi wawacan sorangan nya eta carita anu di dangdingkeun anu ditulis dina wangun puisi pupuh.
Sababaraha pupuh anu digunakeun dina wawacan “Pangeran Dipati Ukur I” diantarana:
1) Pupuh Sekar Ageng
a) Pupuh Kinanti (watak; prihatin, hareupan) aya 61 pada
b) Pupuh Asmarandana aya (watak; birahi, silihasih) 179 pada
c) Pupuh Sinom (watak; gumbira) aya 63 pada
d) Pupuh Dangdanggula (watak; gumbira, kaagungan) aya 59 pada
2) Pupuh Sekar Alit
a) Pupuh Mijil (watak; sedih, cilaka) aya 61 pada
b) Pupuh Durma (watak; ngambek, pasea) aya 159 pada
c) Pupuh Pangkur (watak; napsu, sedih) aya 131 pada
d) Pupuh Wirangrong (watak; wiring, apes) aya 104 pada
e) Pupuh Magatru (watak; prihatinaya 27 pada
f) Pupuh Pucung (watak; piwuruk, wawaran) aya 70 pada
- Analisis pupuh anu dipake:
Numutkeun simkuring penggunaan pupuh dina carita wawacan teu sambarangan make, tapi kudu ningali heula konteks situasi anu rek dicaritakeun naha luyu jeung pasifatan anu dipimilik ku eta pupuh the. Misalna ayeuna dina nyaritakeun kasedihan tangtuna bae moal mingkin make pupuh sinom anu watekna gumbira.
Aya sababaraha pupuh anu teu digunakeun dina ieu wawacan “pangeran Dipati Ukur I’ diantarana:
1) Pupuh Balakbak
2) Pupuh Ladrang
3) Pupuh Maskumambang
4) Pupuh Lambang
5) Pupuh Gambuh
6) Pupuh Gurisa


c: text/html

text:
CERAMAH TERBAIK ASEP SUNANDAR SUNARYA KENANGAN TERINDAH KI DALANG MP3
Asep Sunandar Sunarya atau sering dipanggil Ki Asep Sunandar Sunarya (lahir di Bandung, Jawa Barat, 3 September 1955 -- meninggal di Bandung, Jawa ...
Wayang Golek Asep Sunandar - DEWA DEBAT FULL MP3
Wayang Golek Asep Sunandar Sunarya - DEWA DEBAT full.
Ki Dalang Asep Sunandar Sunarya Dakwah Ceramah di Unla Bandung 2014 MP3
Ki Dalang Wayang Golek Asep Sunandar Sunarya Dakwah Ceramah di Unla Bandung Jawa Barat Ki Dalang Wayang Golek Asep Sunandar Sunarya Dakwah ...
Wayang Golek Bobodoran Asep Sunandar Sunarya - Cepot Cawokah MP3
Wayang Golek Bobodoran Ki Dalang Asep Sunandar Sunarya, dina lalakon "Cepot Cawokah" Kesenian sunda ini harus dirawat dailestarikan dan diabadikan ...
Wayang Golek Asep Sunandar Sunarya Full - Dorna Gugur MP3
Pagelaran Wayang Golek oleh Alm Asep Sunandar Sunarya Giri Harja 3 Bandung dalam Lakon Dorna Gugur. Terjadi saat perang Khuru Shetra yaitu ...
Wayang Golek Asep Sunandar Sunarya - Budak Buncir Full MP3
Pagelaran Wayang Golek oleh Dalang Alm. Asep Sunandar Sunarya Giri Harja 2 Bandung, dalam judul Budak Buncir. Menceritakan Penyamaran Raden Gatot ...
Wayang Golek Asep Sunandar Sunarya MP3
Pagelaran Wayang Golek Giri Harja 3 Bandung - Dalang Asep Sunandar Sunarya.
Wayang Golek Bobodoran - Asep Sunandar Sunarya - Jara Sabda part 2 MP3
Wayang Golek Bobodoran, Asep Sunandar Sunarya, Jara Sabda part 2 - Giri Harja 3. Jara Sabda part 1 : https://www.youtube.com/watch?v=834sbrDibUo Jara ...
Wayang Golek Asep Sunandar Sunarya - Bambang Surya Ningrat Full Tamat MP3
Kisah Bambang Surya Ningrat ini menceritakan tentang Dawala yang dibunuh oleh Arjuna dengan alasan mencuri pusaka Layang Jamus Kalimusada, lalu ...
Wayang Golek Asep Sunandar Sunarya - Batara Surya Pringga Full MP3
Wayang Golek Asep Sunandar Sunarya Batara Surya Pringga Full Kesenian Jawa Barat.
Wayang Golek Bobodoran Asep Sunandar Sunarya - Cepot insyaf Bag I MP3
Wayang Golek Bobodoran Asep Sunandar Sunarya Cepot Sareng Rama na nyaeta Semar debat ngeunaan heula mana nabi adam jeung semar muncul di ...
Wayang Golek Bobodoran Asep Sunandar Sunarya - Cepot Insyaf Bag IV MP3
Wayang Golek Bobodoran Asep Sunandar Sunarya Cepot Sareng Rama na nyaeta Semar debat ngeunaan heula mana nabi adam jeung semar muncul di ...
Wayang Golek Asep Sunandar Sunarya Full - Tirta Wanara Suta MP3
Kisah Tirta Wanara Suta ini berawal saat kerajaan Banjar Kencana terkena Musibah, konon musibah ini hanya dapat diatasi dengan Tumbal darah Bima ...
Wayang Golek Asep Sunandar - Bandung Bandawasa Nitis MP3
Wayang Golek Asep Sunandar Sunarya - Bandung Bandawasa Nitis full.
Wayang Golek Asep Sunandar Full - Sayembara Dewi Kunti MP3
Lakon Sayembara Dewi kunti Full - Dalam dunia pewayangan sudah sering terjadi saat anak seorang raja beranjak dewasa dan telah cukup umur untuk ...
Wayang Golek Asep Sunandar - CEPOT KEMBAR Full MP3
Wayang Golek Asep Sunandar Sunarya Cepot Kembar Full tags:: wayang golek asep sunandar sunarya, wayang golek bobodoran, wayang golek asep ...
Wayang Golek Asep Sunandar Bangbang Surya Ningrat Full MP3
Wayang Golek Asep Sunandar Sunarya Bangbang Surya ningrat full.
GENJLEUNG WAYANG SALALAKON 3 DALANG, R.Tjetjep Supriadi, Dede Amung Sutarya, Asep Sunandar Sunarya MP3
Geunjleung wayang salalakon 3 dalang Garapan Unit Kesenian Universitas Padjadjaran Dok. TVRI Jabar [Unpad.ac.id, 27/12] Sesuai dengan judulnya, ...
Wayang Golek Asep Sunandar - Karna Diperdaya full MP3
Wayang Golek Asep Sunandar Sunarya Karna Diperdaya wayang golek asep sunandar sunarya, wayang golek bobodoran, wayang golek asep sunandar ...

robotstxt: allowed

filter: keep


text:
VANDENS GRĘŽINIAI, UABKartu bisnis virtual
VANDENS GRĘŽINIAI, UAB
Boreholes, Cai, Desain karya, Diberesihkeun alat, Diberesihkeun alat +24
Peta
Kategori kagiatan
Boreholes, Cai, Desain karya, Diberesihkeun alat, Diberesihkeun alat, Drills, Earthwork, Énergi jeung sumber daya alam, Energy alternatif, Fasilitas, Geologi, Karya pangeboran, Konstruksi, real estate, Manholes, Mesin, alat, Numput cai, Numput cai runtah, Panyalindungan lingkungan, Pausahaan konstruksi, Perlakuan wastewater, Purifikasi cai, Quarry, Rarancang, Sistem cai, Sistim asupan cai, Sumber cai, Supply cai, Tutuwuhan perlakuan biologis, Utiliti, utiliti
Kode qr
vCard
Website
Ngaran loka: VANDENS GRĘŽINIAI


text:
2.
WAWANCARA
Wawancara atawa interview ngandung harti Tanya jawab pikeun meunangkeun wawaran atawa informasi, jalma nu diwawancarana disebut informan. Wawancara bisa dilaksanakeun ku cara langsung paamprok jongok atawa paadu hareupan bisa oge ku cara teu langsung ngaliwatan telepon. Jalma nu diwawancara bisa saurang (individual) bisa sababaraha urang atawa kelompok. Jadi, dumasar jumlah informana, aya wawancara individual jeung aya wawancara kelompok. Saacan ngayakeun wawancara atawa ngawawancara, hidep kudu nyusun heula pedoman wawancara. Aya sawatara hal anu kudu diperhatikeun patali jeung wawancara, di antarana: 1. Nyusun pedoman wawancara, eusina mangrupa daftar panalek anu kudu dijawab ku nu diwawancara 2. Ngayakeun wawancara; catet sakur nu ditanyakeun atawa direkam 3. Pilihan kecap atawa anu dipake kudu sopan luyu jeung tatakrama basa sunda 4. Dina waktu wawancara kudu sopan luyu jeung etika, pakean rapih Pikeun nyusun pedoman wawancara diperlukeun heula hal-hal naon bae anu rek ditanyakeun. Biasana pertanyaan anu disusun teh dumasar kana sakurangkurangna genep perkara, anu dina basa Inggris disingget 5 W (what, who, where, when, why) jeung 1 H (how). Eta panalek teh mun disundakeun mah kieu: a. Naon nu rek ditanyaakeun? b. Keur naon gunana? c. Saha nu diwawancara? d. Dimana ayana atawa kajadianana? e. Iraha waktuna, iraha kajadianana? f. Kunaon atawaa naon sababna pangna kajadian kitu? g. Kumaha kaayaanana? h. Sabaraha jumlahna?


text:
Kabupatén Jember
Kabupatén Jember nyaéta hiji kabupatén di Propinsi Jawa Wétan, Indonésia. Ibukotanya nyaéta Jember. Kabupatén ieu wawatesan jeung Kabupatén Probolinggo sarta Kabupatén Bondowoso di kalér, Kabupatén Banyuwangi di wétan, Samudra Hindia di kidul, sarta Kabupatén Lumajang di kulon. Kabupatén Jember diwangun ku 31 kacamatan.
Kota Jember baheula mangrupa kota administratif, tapi saprak warsih 2001 istilah kota administratif dihapus, ku kituna Dayeuh Administratif Jember jadi bagian ti Kabupatén Jember. Jember mangrupa puseur regional di wewengkon wétan tapal kuda, di dayeuh ieu aya paguron luhur nagri Universitas Jember.
Daptar eusi
Geografi[édit | édit sumber]
Bagian kidul wewengkon Kabupatén Jember nyaéta dataran handap jeung titik pangluarna nyaéta pulo Nusa Barong. Bagian kulon laut (wwatesa jeung Kabupatén Probolinggo nyaéta pagunungan, bagian tina Pagunungan Iyang, kalawan penclutna Gunung Argopuro (3.088 m). Bagian wétan mangrupa bagian tina runtuyan Dataran Luhur Ijen.
Administrasi[édit | édit sumber]
- Pembantu Bupati: 7
- Wawakil Kacamatan: 3
- Dusun: 201
- Rukun Warga: 4154
- Rukun Tatangga: 14714
- Lingkungan: 902
Transportasi[édit | édit sumber]
Dayeuh Jember perenahna di jalur utama Surabaya-Jember-Banyuwangi. Jember ogé diliwatan jalur karéta api, anu nyambungkeun Jember jeung dayeuh-dayeuh séjén di Pulo Jawa, nyaéta Purwokerto, Yogyakarta, Jombang, Surabaya, Probolinggo, Lumajang, sarta Banyuwangi. Stasiun Jember nyaéta anu pangbadagna, salian ti stasiun-stasiun leutik séjénna di Tanggul, Rambipuji, sarta Kalisat. Jalur karéta seuneu Kalisat-situbondo kiwari henteu oprasi deui.
Nu nyicingan[édit | édit sumber]
Mayoritas nu nyicingan Kabupatén Jember diwangun ku Suku Jawa sarta Suku Madura, anu kalolobaan ngagem agama Islam. Nu nyicingan minoritas diantarana Tionghoa sarta Suku Osing. Di bagian kalér, Suku Madura cukup dominan sarta di sajumlah tempat mangrupa mayoritas. Lolobana ti maranéhanana henteu basa Jawaan. Tapi henteu kitu pikeun suku Madura anu cicing di Jember bagian kidul, contona di Kacamatan Tempurejo anu wawatesan jeung Basisir Bandealit.
Paekonomian[édit | édit sumber]
Alatan kalolobaan nu nyicinganana masih berpenghasilan utama minangka patani, mangka paekonomian Jember réa kénéh ditunjang ti sektor tatanén. Jember réa aya wewengkon perkebunan, lolobana nyaéta titilar Walanda. Jember kawentar minangka salah sahiji wewengkon penghasil bako utama di Indonésia.
Atikan[édit | édit sumber]
Dayeuh Jember ngabogaan paguron luhur nagari Universitas Nagari Jember sarta Politeknik Nagri Jember. Sajaba ti éta aya sawatara paguron luhur nyaéta Sakola Luhur Ageman Islam Nagri (STAIN) Jember, Universitas Muhammadiyah Jember, Universitas Islam Jember, Universitas Moch. Seroedji, IKIP PGRI, sarta Universitas Mandala. PPKIA (Puseur Atikan Komputer Indonésia Amérika) salah sahiji lembaga atikan luar sakola.
Rupa-rupa[édit | édit sumber]
- Kadaharan has Jember nyaéta peuyeum sarta suwar-suwir.
- Sajaba dipikawanoh minangka wewengkon tapal kuda, Jember dipikawanoh ogé jeung sebutan wewengkon 1.000 gumuk alatan ngabogaan sahenteuna 1.666 pasir anu sumebar di sakumna wewengkon Kabupatén Jember.
Séjénna[édit | édit sumber]
Ti mimiti bulan Agustus 2007, Jember miboga program taunan anu disebut Bulan Nganjang ka Jember.
Tumbu luar[édit | édit sumber]
- (id) Loka resmi
- (id) Géologi Téknik Kabupatén Jember
- (id) Kabupatén Jember di Deptan.go.id
- (id) Kabupatén Jember di Petra.ac.id
- (id) Ramat Independen Penggali Potensi Kabupatén Jember
- (id) www.Jemberpos.com asal layanan informasi


text:
SeMeSan
Jang Imat nyampeurkeun tuluy nanya ka ninina si Nana.
Imat, "Punten Ni, ari Nana aya di ompok deh?"
Nini, "Aya bieu mah di tukang keur semesan sosoranganan wae handapeun tangkal kopo."
Imat, "Haaarr...ari nini, piraku maen batminton sosoranganan?"
Nini, "Lain keur batminton, tapi keur semesan, eta geuning nu sok dipencetan ku indung leungeun make hempon."
Imat, "Oohh...sanes semesan atuh Ni, tapi SMS-an eta mah. Kunaon dipencetana ku indung leungeun henteu ku cinggir nya Ni?"
Nini, "Bieung ah, teu nyararaho kuring mah."
Imat, "Ari cinggir mah paranti meresihan rorompok korong."
Nini, "Nurustunjung siah, kuring keur ngawedang yeuh!"
Imat, "He-he, punen Ni, heureuy. Mangga atuh, rek ka tukang nyampeur si Nana, bisi kumaha onam..!"
Nini, "Nos! Kaditu sampeurkeun bege!"


text:
Garis datar
Dina géografi, garis datar atawa garis lintang nyaéta garis rékaan anu dipaké pikeun nangtukeun patempatan di muka Bumi nujul ka garis hatulistiwa (kalér atawa kidul). Posisi garis datar biasana dilambangkeun ku perlambang dina aksara Yunani φ. Garis-garis datar dingaranan luyu jeung sudut anu diwangunna nujul ka hatulistiwa. Garis datar di hatulistiwa ngabentuk sudut 0° sedengkeun garis-garis datar nu aya di kutub ngadeukeutan 90°.
Garis datar anu penting[édit | édit sumber]
Garis datar anu cukup penting nyaéta Tropik Cancer (23°27′ DKa), Tropik Capricorn (23°27′ DKi), Bunderan Arktik (66°33′ DKa), sarta Bunderan Antarktik (66°33′ DKi).
Tempo ogé[édit | édit sumber]
- navigasi langit
- dead reckoning
- garis nangtung
- sistem koordinat géografi
- navigasi
- sekstant
- zona waktu
- jarak bunderan badag ngécéskeun cara nangtukeun jarak di muka Bumi lamun dua lokasi dipikanyaho garis nangtung jeung garis datarna.
- sistem géodesik


text:
Cendrawasih Gagak
Cendrawasih Gagak, Lycocorax pyrrhopterus, nya éta Cendarwasih anu rupana jiga manuk gagak ukuranana sedeng sarta miboga panjang kira-kira 34 cm. Cendrawasih gagak miboga nulu anu warna poék, tapi lembut kawas sutera.[1] Pamatukna manuk Cendrawasih gagak ieu miboga warna hideung, kelir di panonna beureum karmin, sarta ngabogaan sora panggero anu ngingetkeun urang kana sora gogog anjing.[1] Manuk Cendawasih gagak anu jalu sarta manuk bikangna mirip pisan, malahmah hésè di bédakeun. Manuk bikangnamah saeutik leuwih badag batan manuk jaluna.[1]
Cendrawasih ieu boga sipat monogami sarta éndemikna cicing di leuweung dataran rendah di kapuloan Maluku di Indonésia. Kadaharan utamana nya éta sabangsaning buah-buahan sarta artropod. Tilu sub spésiésna geus dipikawanoh, sarta ditandaan kalayan aya atawa henteuna bercak bodas dina bulu jangjang handapna.[1] Cendrawasih gagak umumna kapanggih di wewengkon habitatna, Cendrawasih Gagak diévaluasi miboga résiko pisan di jero IUCN Red List sarta kadaptar dina CITES Appendix II.[2] Cendrawasih gagak bisa punah lamun urang teu bisa ngajaga popilasina. Sabab geus kaancam pisan, lamun teu urang saha deui nu bakal ngajaga sarta ngalestarikeun manuk ieu.


text:
Prasasti Kawali
Prasasti Kawali nujul sakumpulan prasasti (sahanteuna aya genep) nu kapanggih di Kabuyutan Astana Gedé di Kawali, Ciamis, Jawa Kulon. Prasasti ieu migunakeun basa jeung aksara Sunda Kuna (Kaganga). Najan teu mibanda candrasangkala, tina prasasti Kawali I bisa dikira-kira asalna dumasar ngaran raja nu disebut dina éta prasasti.
Dumasar babandingan jeung titinggal sajarah lianna, kayaning Carita Parahyangan jeung Pustaka Rajya-rajya i Bhumi Nusantara, bisa cindekkeun yén prasasti Kawali I mangrupakeun sakakala atawa pangéling-ngéling ka Prabu Niskala Wastu Kancana (Prabu Raja Wastu), nu ngadaton karajaan Sunda ti Kawali, putra Linggabuana nu gugur nalika perang Bubat.
Daptar eusi
Prasasti Kawali I[édit | édit sumber]
Prasasti Kawali I mibanda tulisan di dua sisi, nyaéta di bagian beungeut jeung bagian sisi nu kandel.
Tulisan di bagian beungeut prasasti (per baris):
- nihan tapa kawa-
- li nu sang hyang mulia tapa bha-
- gya parëbu raja wastu
- mangadeg di kuta kawa-
- li nu mahayuna kadatuan
- sura wisesa nu marigi sa-
- kuliling dayeuh. nu najur sakala
- désa aja manu pandeuri pakéna
- gawé ring hayu pakeun heubeul ja-
- ya dina buana
Tulisan di bagian sisi nu kandel (per baris):
- hayua diponah-ponah
- hayua dicawuh-cawuh
- inya neker inya angger
- inya ninycak inya rempag
-
- "Ieu tapak di Kawali ti tapa Sang Hyang Mulia Prabu Raja Wastu anu maréntah di Kawali, nu geus mapaésan kadatuan Surawisésa, nu marigi sakuriling dayeuh, nu ngamakmurkeun sakabéh wilayah. Pikeun nu rék datang, geura paké gawé nu rahayu sangkan lila jaya dunya."
-
- "Ulah diruksak!
- Ulah samena-mena!
- Mun dipiara bakal angger
- Mun ditincak bakal rempag"
Prasasti Kawali II[édit | édit sumber]
Prasasti Kawali III[édit | édit sumber]
Prasasti Kawali IV[édit | édit sumber]
Prasasti Kawali V[édit | édit sumber]
Prasasti Kawali VI[édit | édit sumber]
Transkripsi Darsa, 1998 Ini Preting galna nu atis ti rasa aya ma nu ngeusi dayeuh baweu ulah botoh bisi kokoro " Inilah amanat dari mendiang yang telah sempurna, bagi siapapun yang tinggal di negeri ini, jangan serakah karena akan menimbulkan kesengsaraan/penderitaan/kemiskinan."
Bacaan Salajengna[édit | édit sumber]
- J. G. de Casparis. 1975. Indonesian Paleography.
- Yoséph Iskandar. Sejarah Jawa Barat: yuganing rajakawasa. Geger Sunten, Bandung.
- Richadiana Kartakusuma. 2005. Situs Kawali: ajaran Sunda dalam tradisi mégalitik? dina Sundalana 4: 41-64. Pusat Studi Sunda, Bandung.


text:
Wednesday, March 5, 2014
Home » » CONTOH DRAMA SUNDA
CONTOH DRAMA SUNDA
By ulfa nur'ajizah 5:08:00 AM No comments
WARISAN ABAH ENCIP
XII IPA 4
ANGGOTA :
Lisna Holipah
Muhamad zakky lazuardi
Nur Anissa Anggraeni
Ricka Widya
Rista Novel Yulianti
Ulfa Nurajizah
Wulan Destiani Saputri
SMAN 1 PALABUHANRATU
NAMA- NAMA TOKOH
Abah encip : Muhamad zakky lazuardi
Naroh : Ricka Widya
Neneng : Lisna Holipah
Nining : Wulan Destiani Saputri
Nunung : Rista Novel Yulianti
Eneng : Nur Anissa Anggraeni
Pangacara : Ulfa Nurajizah
Dihiji kampung aya hiji kaluarga anu kasohor bengharna nyaeta kaluarga abah encip anu hirup jeung 2 istrina, sarta 4 anakna. Hiji poe kaluarga abah encip menang musibah nyaeta salah sahiji istri nu kolot tilar dunya. Tiharita 3 anak abah encip rariweuh marebutkeun harta warisan kusabab sieun harta warisan dipasrahkeun kaistri kadua jeung 1 anakna, sagala cara dilakonan pikeun menagkeun warisan eta.
BABAK I
Sarengse acara pamakaman , kaluarga abah encip balik ka imah. Abah encip kacida sedihna ditingalkeun kuistri kolotna.
Abah : ( Abah keur ceurik diruang tamu )
Naroh : Tos atuh abah, sing tabah. Ikhlaskeun nu tos teu aya, supaya teu jadi beban kanu tos teu aya.
Eneng : Muhun abah sing sabar.
Tuluy datang 3 anakna
Neneng : Tos abah , sing sabar we ayenamah. Teteh ge da sedih.
Nining : Tos abah.
Nunung : Ari abah nyaah ka umi mah anguran mah doakeun, atawa susul wae. (kaceplosan )
Naroh : Ayeuna mah abah istirahat heula , hayu bah ka kamar. ( ngagandeng abah ka kamar )
Anak-anakna nuju ngobrol diruang tamu
Neneng : Pan siabah tos sepuh, si umi tos teu aya. Kumaha lamun ayeuna urang menta bagian warisan ka siabah.
Nining & Nunung : Tah eta anu nuju dipikirkeun teh.
Neneng : Hayu atuh urang ka si abah.
Eneng : Kin deui we atuh teh, abahna pan nuju istirahat.
Neneng : Sauran jung abahna.
Eneng : Alim ah teh, karunya abahna. Engkin deui we nyarioskeun warisan mah teh, pan nuju saredih keneh.
Neneng : Tong sok mamatahan.
Nining : Teunang we eneng ge kabagian karak saeutik mah.
Eneng : Sanes kitu teh, eneng mah teu kadodolo ku warisan. Ayeuna mah anu dipikkeun mah kasehatan si abah we.
Nunung : Alahhhh... iyeu budak leutik, ngomong kos kolot
Neneng : Ieu budak so’ mamatahan. ( sabari ngajewer ceuli si eneng ).
Nunung : Jewer lah teh jewer... !
Eneng : Aw.. aw.. ampun teh.
Neneng : Sakali deui so’ mamatahan, Awass.. !
Eneng : Muhun teh..( ceurik )
Naroh datang nyampeurkeun lantaran ngadenge sora anu ceurik,
Naroh : Aya naon ieu teh ?
Nining : eta,, bieu si eneng tisoledat.
Naroh : Eneng kunaon ?
Eneng : Teu kunanaon mi.
Naroh : kadieu urang obatan, mana nu nyeurina ? ( sabari mawa si eneng ka kamar )
Nunung : aya bener na oge sih teh si eneng, si abah pasti keur sedih keneh ayeuna mah, enjing deui we ngobrol jeung si abah mah.
Neneng : muhun enjing deui we lah.
BABAK II
Poe isukanana neneng, nining, nunung neruskeun deui obrolanana perihal warisan tea. Tuluy
Neneng, nining, nunung : assalamu’alaikum abah..
Abah : bade naon ieu puteri-puteri abah isuk-isuk tos ngabageuran kieu ?
Neneng : kieu bah, pan lisna anak pang kolotna kedap deui oge bade ninggalkeun abah da istri mah engkin ge dicandak ku suami-suamina.
Abah : teras???????
Eneng : kami rek nyuhunkeun bagian warisan kami.
Abah : Naon ?
Eneng : Kami rek nyuhungkeu bagian warisan ( ngajorowok )
Nining : piraku teu kadangu abah.
Nunung : ma’lum we teh ntos sepuh.
Abah : naon budak teh teu sopan ngomong jeung kolot jojorowokan, normal keneh ieu ceuli.
Neneng, nining, nunung : oooohhhhhhhh............. hampura abah.
Abah : karak kamari ditinggalkeun ku si umi beres rariweuh ngomongkeun warisan.
Bangun geus teu baroga pikiran.
Duh gusti nu agung, kunaon ieu budak-budak hamba teh kadodolo ku warisan. (ceurik)
Nunung : beres teh tong dipaksa, moal bener . engkin deui we , urang sacara halus mentana. (ngaharewos)
Neneng : tos atuh bah , hapunteun, kami sadaya hilap.
Abah : alhamdulillah atuh ari ngartos mah.
Kulantaran ningali si abah reaksina kitu, budak-budakna teh ngareuncanakeun siasat supaya kumaha carana menang warisan.
BABAK III
Di ruang tamu abah keur ngobrol jeung istrina (naroh )
Abah : Naroh, lamun engkin abah ninggalkeun dunya ieu, punteun we pang ngajagaankeun anak-anak abah, sarta gunakeun harta abah sing bener jeung adil.
Naroh : Ah abah tong nyarios kitu, warisan mah bagikeun wae ka anak-anak abah supaya adil
Abah : lamun dibagikeun bakal jadi piparaseaeun.
Kabeneuran Neneng ngaliwat ngadangu obrolan abah jeung istrina, tuluy nyampeurkeun nunung
Neneng : Hey, hey bieu teteh ngadangu obrolan si abah jeung si naroh, sigana harta warisan teh rek di ka si narohkeun jeung si eneng.
Nining : Hah..... ??? ( rewas )
Si Eneng ngaliwat
Nunung : Neng kadieu
Eneng : Bade naon teh ?
Neneng : Coba rayu ku eneng, menta warisan ka abah.
Eneng : Alim ah teh, eneng teu ngarti warisan. Da maot oge moal nyandak harta.
Neneng : Jadi eneng embung warisan ?
Nunung ngajongklokkeun si eneng nepi ka labuh, puguh we si eneng cerik, pas kaayan kitu Naroh datang
Naroh : Aya naon ieu teh ?
Eneng : Henteu mah.
Naroh : tos atuh tong galak ka adi teh.
Neneng : adi ?
Nining : Adi tapi teu sadarah
Nunung : Parasit aranjeun mah
Naroh : Astagfirullah.. ( sabari indit jeung si eneng )
BABAK IV
Tisaentos ditingalkeun ku umi , si abah kaayaanana geringan wae, budak-budakna makin riweuh masalahkeun harta warisan.Tuluy si abah nelepon pangacara nitah datang ka imah abah
Pangacara : Assalamualaikum
Naroh : Waalaikum salam
Pangacara : Bapana aya teu bu
Naroh : Muhun aya mangga kalebet
Naroh neangkeun abah, tuluy si abah datang
Abah : assalamualaikum
Pangacara : waalaikum salam. Bade naon abah miwarang simkuring kadieu?
Abah : abah teh bade nyieun surat wasiat ngenaan pembagian harta warisan.
Pangacara : pan entos kamari ieu.
Abah : bade aya perubahan kulantaran barudak teh rariweuh ngarebutkeun bagianana. Abah mah alim lamun perkawis warisan jadi diparebutkeun tur jadi piparaseaeun.
Pangacara : oh muhun atuh ari kitu mah, mangga urang mulai wae.
Saberes ngobrol ngabahas hak waris Pangacara mulang, tapi ditengah perjalanan pangacara dicegat ku si neneng.
Neneng : bu kin heula.
Pangacara : Bade naon teh ?
Neneng : Tadi ngobrol naon wae sareung abah ? saha anu panggedena menang warisan ? pasti neneng pan anak pangkolotna.
Pangacara : Aduh kinheula- kinheula, tadi naon wae pertayaana meuni riweuh teteh mah. Abdi salaku pangacara abah,dipercaya megang rahasia perkawis harta warisan.
Neneng : oh atuh mangga uih.
Pangacara : Mangga ah teh , assalamualaikum
Neneng : waalaikum salam ( Sabari ngambek )
BABAK V
Sapertos biasa unggal isuk abah encip ngopi di teras imah , tapi kopina can sadia ditempat.
Abah : narohh….narohhh…….mana kopi abah. ( ngageroan naroh anu keur aya didapur )
Naroh : oh muhun bah, kin heula.
Punteun bah tadi gulana seep jadi meser heula kawarung.
Abah : muhun teu kunanaon.
Naroh : punteun bah, naroh bade kadapur deui masih seueur padamelan didapur.
Abah : oh muhun mangga
Teu lila saberes minum kopi eta, abah ngajoprak .awakna geus teu bisa digerakkeun, titingalianna geus kabur. Babaraha jam ti kajadian eta, eneng datang sabari mawa sapu niatna rek sasapu diteras imah. Tapi eneng rewas kajida lantaran ningali abah tos ngajoprak dina teras .
Eneng : abahh..abahhh……abah kunaon
Umiii…. Tetehhh…. Kadieuuu
Naroh, neneng, nining jeung nunung datang.
Naroh : astagfirallah kunaon ieu abah. Pasti serangan jantungna kumat deui.
Neneng : abah gugah bah.
Nining : nung enggalan nyandak obat abah.
Nunung : muhun teh
Tapi sawaktos sinunung nyandak obat, manehna ningali obat anu merekn sianida Didapur . dicokot wae eta obat ku si nunung
Nunung : teh ieu sanes obatna ?
Neneng : sanes nung , nu bener wae si abah rek dibere racun.
Nunung : ari ieu obat naon kitu teh
Nining : eta mah obat racun paragi kadaharan. Menang manggih dimana eta obat?
Nunung : didapur teh.
Eneng : kin heula teh, naon eta merekna ?
Nunung : sianida.
Eneng : sianida? Tadipan obat abah seep jadi umi miwarang eneng meser obat eta.
Neneng : ohhh…..jadi nu ngaracun siabahna manehh.
Naroh cicing sabari nyumputkeun wajahna anu siga kasieunan.
Eneng : duka eneng mah dipiwarang umi.
Neneng : narohhhh…jadi salama ieu maneh boga niat jahat ka kaluarga kami?
Nining : tos teh tos, ayeuna mah urang candak heula si abah karumah sakit.
Urang serahkeun wae perkara ieu ka polisi.
Tapi samemeh nepi ka rumah sakit siabah tos teu sempeut disalametkeun. Samentara si naroh ditangkap polisi, kusabab jadi tersangka ngaracun siabah. Ternyata salama ieu teh Si naroh anu katingali bageur, nurut ka salaki jadi paribasana mah musuh didalam selimut tur salama ieu manehna teh boga niat rek nguasaan hartana si abah. Padahal tungtungna mah harta warisan teh dibikeun kapanti asuhan. Tapi tiharita anak-anak abah barageur tur arakur ka si eneng
********THE END ****
KARYA :
RISTA NOVEL YULYANTI


text:
Sistim alamat Jepang
Sistim nulis alamat dina Basa Jepang dipaké keur identitas husus tempat di Jepang.
Daptar eusi
Unsur alamat[édit | édit sumber]
.
Sistim alamat dumasar kana daerah, dimimitian ku bagéan nu panggedena nyaéta, perfektur. Ahiran perfektur nyaéta to (都, 'ibukota'), keur Tokyo, fu (府, 'perfektur urban') jeung Osaka jeung Kyoto, dō (道, 'sirkuit') keur Hokkaidō jeung ken (県, 'perfektur') keru nu sejenna. Sacara konvensional, kota-kota Tokyo, Osaka jeung Kyoto ogé salawasna ditulis teu maké to atawa fu, sabalikna Hokkaido salawasna maké do; sabab mun henteu, Hokkai hartina 'Laut Kaler'.
Perfektur saterusna dibagi kana shi (市, 'kota') jeung gun (郡, 'distrik'), sarua jeung wilayah di Amerika. Teu saperti kota di Amerika, shi pakait langsung jeung perfektur (sarua jeung nagara bagéan di Amerika), taya tingkat wilayah di antara kota jeung perfektur. Kota-kota gede ilaharna dibagi kana ku (区, 'kota husus'), numana bagéan saterusna nyaéta machi jeung choō (duanana ditulis 町, 'kacamatan'). Di sababaraha tempat, Tokyo ngabagi kana 23 kota husus, nu masing-masing sarua jeung kota gede. Distrik rural dibagi kana machi (町, 'kacamatan') jeung mura (村, 'desa'). Babagina dumasar kana kotapraja desa nu disebut chō atawa aza (字, 'letter'). Ieu biasa dituliskeun kaasup ngaran distrik dina alamat surat, teu saperti wilayah di Amerika. Tempo ogé Kotamadya di Jepang.
Tilu panungtungan dina alamat surat nyaéta distrik kota (chōme 丁目), blok kota (banchi 番地) sarta pangtungtungna nomer imah (ban 番). Chōme jeung nomer banchi nyaéta nu ilahar dipaké nganomeran imah mimiti ti pusat kotapraja. Nomer Ban ilahar dipaké saarah jarum jam ngurilingan blok banchi kota. Sakabéh nomer ieu, ditulisa sacara gampang maké tanda strip, 1-2-3, mimiti ku chōme jeung ditungtungan ku ban. Di daerah wangunan apartemen teu ilahar keur nambahkeun nomor apartemen jadi unsur nu kaopat. Tilu sistim unsur masih kenah anyar dipakena, jeung teu salengkep di sababaraha daerah heubeul atawa daerah nu kapisah, nu mana ngan nomer banchi ditulis sanggeus machi atawa aza.
Ngaran jalan teu dipaké dina alamat surat (iwal ti keur Kyoto jeung sababaraha kota di Hokkaido saperti Sapporo), jeung loba urang Jepang nu teu nyaho kana ngaran jalan. Blok Banchi ilaharna teu teratur, atawa nomer banchi dumasar kana registrasi sistim heubeul, hartina yén hususna keur kota heubeul nomerna moal ngurut sacara linier. Ku sabab kitu, lamun nanyakeun arah bakal nyebrang jalan, tanda-tanda utama sarta stasion subway saperti "di Chuo-dori jeung Matsuya-dori sebranguen jalan keur Matsuya jeung Stasion Ginza station," keur Toko Apple di Tokyo. Kanyataan, loba bisnis nu ngabogaan peta keur sumberna jeung dituliskeun dina kartu nama. Nu sejenna, tanda tambahan ditulis dina tihang listrik hususna distrik kota jeung nomer blok, sarta peta blok detail kadangkala ditempelkeun di deukeut tempat eureun beus jeung stasion kareta.
Sakabéh tempat atawa alamat di Jepang ngabogaan kode pos. Sanggeus reformasi dina taun 1998, ngabogaan tujuh dijit dina format 〒 DDD-DDDD, numana tanda 〒 (yūbin) hartina 'kode pos'.
Runtuyan alamat[édit | édit sumber]
Di Jepang, runtuyan nulis alamat dimitian ku satuan nu panggedena dituturkeun nepi ka pangleutikna, sarta ngaran nu boga alamat ditulis pangungtungan. Contona, alamat Toko Apple di Ginza, Tokyo [1] nyaéta:
- 〒104-0061
東京都中央区銀座3-5-12
サヱグサビル本館
Apple Store
Sanajan kitu, runtuyan biasa tibalik lamu ditulis maké tulisan Roman, leuwih hade nurutkeun aturan kulon. Format nu disarankeun ku Kantor Pos Jepang nyaéta:
- Apple Store
Sayegusa Honkan
5-12, Ginza 3-Chome,
Chuo-ku, Tokyo 104-0061
numana Tokyo nyaéta perfektur, Chuo-ku nyaéta kota husus, 3-Chome Ginza nyaéta ngaran tempat distrik kota, 5-12 nyaéta blok kota jeung nomer bangunan, sarta nyaéta ngan gedong di mana toko éta ayanan. Dina pamakena ilahar keur chōme jadi ahiran saperti dina Basa Jepang, hasilna leuwih pondok ti nu mimiti
- Apple Store
Sayegusa Honkan
Ginza 3-5-12 Chuo-ku
Tokyo 104-0061
Sajarah[édit | édit sumber]
Sistim nulis alamat ayeuna mimiti dipaké sanggeus Perang Dunya Kadua, saeutik parobahan tina nu geus ilahar dipaké dina Meiji era.
Dumasar kana alesan sajarah, ngaran tempat loba nu masalah. Di Hokkaido loba ngaran tempat nu identik jeung ngaran Jepang baheula; ieu ku sabab imigrasi baheula ka Hokkaido ti penduduk nu asalna ti Pulo utama Jepang. Ahli sajarah nyatet yén loba aran tempat nu sarua di wewengkon Kinki jeung di Kyushu beulah kaler. Tempo ngaran tempat di Jepang keur leuwih jelasna.


text:
Aki Pamanah Rasa
" Kang upami bade wirid mah mangga we tong ngemut-ngemut abdi nya ? " cek Neng Titin bari ngagelehe kana dada salakina, anu ka telah Ustadz Somad.
" Muhun bageur wengi ieu akang kedah nyacapkeun ngawirid 1.444 x al ikhlas sareng sholawat 333x, sing shobar nya ngantos Akang supados urang gampil rijki !"
Wanci bada isya Ustadz Shomad tatan-tatan bade ngawitan ngawirid, ngampar di handapeun tempat sare, kawantu panganten anyar can gaduh tempat pangsholatan anu matuh, ari Neng Titin lalangkarakan we di luhur ranjang.
Teu lami ka kuping gerenyem pa ustadz mulai ngawirid socana peureum bari muter-muter tasbeh. Aya kana setengah jamna ka kuping neng Titin dehem, " Ehemm...!" Pa ustadz tambah uleng ngawirid malah soranage di zaharkeun ngarah teu ka kuping anu dedehem siganamah. kirang langkung 10 menit kakuping deui " Eheeemmmm!" mimiti rada ngagaleong babacaan Ustadz Somad, duka naon nu di emutanana. Teu lila kakuping deui " Eheeem, ehem,ehhheeemmmmm!!!" pa Ustadz curinghak panonna molotot korejat cengkat, kopeah,tasbeh jeung sorban dibeubeutkeun satarikana gajleng luncat kana ranjang bari ngagorowok " Akang oge Ehheeemmm Tiiiinnnn !"


text:
B U B U K A
Assalaamu’alaikum Warohmatulloohi wabarokaatuh.
Bissmillaahirrohmaanirrohiim.
Sateuacanna sim kuring ngawitan ngadamel blog atanapi website nganggo wordpress, langkung tipayun sim kuring neda jembar sih hapunten boh bilih janggal basana sareng susunannana, ngaraheutkeun kana manah para saderek sadaya, atanapi kirang pantes rehna sim kuring sanes ahlina. Ieu mah sakadar maksakeun sareng bari diajar, etang-etang kaul ngedalkeun katineung ati di dunia maya.
Salajengna sim kuring ngadamel ieu blog/website, sanes ku jalaran adigung tumalapung atanapi ngaraos luhur ti nu sanes mung ku emutan sim kuring manawi aya bahan katampi, eusina tiasa kapetik kanggo anu maca kana ieu blog/website gratisan ti wordpress.
Mugi-mugi diantawisna tiasa dijantenkeun bahan kanggo ngawincik diri nalungtik hirup dina salebeting hirup sareng kahirupan, etang-etang obor atanapi jalan hirup kumbuh sabilulungan, sareundeuk saigel sabobot sapihanean sareng para wargi sadayana.
Mangga ayeuna urang sami-sami manjatkeun du’a ka Gusti nu Maha Suci, mugi-mugi blog/website nu didamel ku sim kuring teh aya manfaatna kanggo urang sadaya di dunya katut akherat, nya kitu deui mugi-mugi para bapak, para ibu, rawuh para kanca sadayana anu ninggal atanapi maca kana ieu blog/website kenging taufiq hidayah pikeun nyungsi ngoreh diri noropong kapribadian kana jalan anu sampurna, pigeusaneun nyalametkeun diri di dunya rawuh akherat. Amiiin
MRFsaja


text:
Tos janten kawajiban hiji istri kapala desa nyarengan carogena dina unggal kagiatan pamarentahan salah sahijina nyaeta pkk eta mah tos resiko jeneng bongan kersa janten kuwu
enggoning ngeusi rupa-rupa kagiatan teh kuring mah sakapeung sok rada bingung ngatur waktuna kudu pinter-pinter milih jeung milah mana nu kudu kukuring dihadiran mana nu bisa diwakilkeun ka anggota
Tapi lamun acara rapat jeung pangaosan desa mah kuring nu ngatur sorangan da kuring ketuana
mere jadwal teh kuring sok poe saptu bae ngarah rineh da kuring teu ngantor .
tugas jeung kagiatan desa nu liana keur kuring mah mangrupa pangajaran hirup , nambahan elmu nu loba gunana keur balarea.kagiatan bulanan pkk mah aya ka 3 kalina
kahiji kagiatan pkk kabupaten, kadua kacamatan, katilu desa
ari kagiatan pkk desa mah sok dilaksanakeun teh sarengsena pangaosan al hidayah bae supaya waktuna sapoe reujeung.
Pkk teh ngajarkeun sagala elmu anu kacida mangpaatna komo pikeun ibu rumahtangga mah
ngajarkeun carana akutansi ringan , ngeusian rupa -rupa buku kagiatan, notulen buku bantu jsb .ngan nu paling penting ngajarkeun jadi ibu rumah tangga nu binangkit , berbudi ,parigel boh na widang koprasi,lingkungan nu sok di sebut" hatinya bersih " nyaeta : halaman tertib indah nyaman bersih , penghijauan nu di wujudkeun dina mangpaatkeun pakarangan imah nyaeta melak rupaning Warung hidup :tomat,cengek,cabe,saledri,jsb. jeung Toga : Tanaman obat keluarga : apotek hidup contona jahe,koneng,cikur,samiloto,kumis kucing jrrd .
salian ti pkk kuring oge ngilu ngurus posyandu, paud jeung naon bae kagiatan nu ngabantu pagawean desa .
Di photo katingal kuring keur ngahadiran wisuda barudak PAUD,Bu camat nuju ngecek sagala kagiatan unggal desa dina acara bina wilayah,kuring dina acara pkh(program keluarga harapan), kuring jeung kader posyandu,pkk desa, kuring mariksa buku bendahara pkk keur ngaudit basa kerena mah heuheuh.....
Alhamdulilah dina sajeroning ngeusi kagiatan boh pkk,posyandu atawa pangaosan kuring dibantu ku anggota-anggota nu satia ,balageur,jeung araktip.
hatur nuhun ka ibu-ibu sadayana nu tos kersa nganggo waktosna kanggo kagiatan desa jeung nu ngarojong simkuring dina sagala rupina .ibu -ibu nu tos kersa ilu biyung dina kagiatan nu sakitu seueurna tanpa pamrih hampura kuring salaku ketua seueur kakirang tibatan saena
mugia ALLAH SWT ngabales kasaean ibu-ibu sadayana amien....


text:
Teu kadeuleu ngan karasa,siga angin ngan teu kabeh manusa bisa
ngarasakeun.Aya dimamana ngeusi tempat kosong.Dina rohangan bahkan nepi
ka jero2 awak manusa.Teu kadangu padahal unggal poe
cocorowokan,seuseurian.Teu karasa padahal naraplok dina awak,asup kana
getih.Teu paduli padahal maranehna Meeting wae ngabahas manusa.Euweuh
istirahatna maranehna garawe.Teu digajih ngan hayang boga batur.Meh ke
rame di Naraka.Lain pocong,tuyul,kunti,buta tapi Biangna Jurig nyaeta
Iblis.Dimamana jurig aya.Ngingilu manusa.
ASK-PASUNDAN JAYA


text:
Ti taun 2000 ka dieunakeun, nu mesen buku teh les ngaleungit. Ganti mangsa, salin proyek. Bacaeun barudak ge bangun nu pipilueun ngiles, arang langka nu medal.
Gelebug angin reformasi, beuki dieu beuki tarik. Pucunghul kawijakan otonomi daerah nu mere lolongkrang pikeun nguniangna kasadar kana pentingna budaya lokal. Mimiti culcel deui nu medalkeun buku bacaeun barudak, najan can rame siga dina dekade '80-an.
Nu pangkarasana mah mahabuna bacaeun barudak ti mancanagara nu geus ditarjamahkeun kana basa Indonesia. Rea rupana, kaasup nu winangun komik. Tetela punjul, ngelehkeun bacaeun barudak dina basa lokal. Lain bae eusina dianggap munel, tapi deuih dangdananna ge leuwih narik.
Hanjakal, bacaeun barudak teh can pati kapalire ku kritik sastra. Padahal barudak ge sarua we jeung kolot: boga kahayang, imajinasi, kahariwang, jeung kasieun, nu kalan-kalan teu bisa kaungkab kalawan gembleng.
Ceuk kolot mah meureun kahayang, kahariwang, kabagjaan budak teh asa kaleuleuwihi atawa sabalikna dianggap cetek. Boa beda deui cek budak mah. Nya di dieu kudu aya psikolog nu ngarti kana bacaeun barudak. Dina sastra Sunda bacaeun baru¬dak ge sarua miskin pisan ku kritik, arang langka nu ngabahas husus komo ti psikolog mah.
Pikeun ngaguar ieu perkara, sawala matuh Pusat Studi Sunda anyar-anyar ieu (Juma'ah, 14 Nopember 2008) mawa jejer bacaeun barudak. Nu jadi panyaturna Taufik Ampera, Ketua Jurusan Sastra Sunda Universitas Padjadjaran, jeung Karno Kartadibrata, Wakil Girang Rumpaka majalah basa Sunda Mangle.
Nu Luyu jeung Alam Barudak
Geus aya ti baheulana sastra Sunda bacaeun barudak teh. Memeh Indonesia merdeka ge geus aya. Rusdi Jeung Misnem nu medal memeh Perang Dunya I, upamana, .pan kaasup bacaeun barudak sakola nu dipikaresep. Hanjakal, bahan bacaan sarupa kitu teh teu pati kadokumentasikeun.
Numutkeun sawangan Taufik, bacaeun barudak teh bisa dibagi dua. Kahiji, karya sastra nu ditulis ku jalma dewasa tapi nyumponan sarat minangka bacaeun barudak, upamana eusina ngagambarkeun kahirupan barudak. Kadua, bacaeun barudak nu dikarang ku barudak deui, tur eusina luyu jeung kahirupan barudak.
Aya deuih bacaeun barudak beunang ngaropea deui dongeng. Ari dongeng teh tadina man lain keur barudak bae, ngan ka dieunakeun dijieun bahan bacaan keur barudak. Puguh we eusina diluyukeun jeung alam barudak. Dongeng Sangkuriang, upamana, diropea deui eusina, diala nu sakirana cocog jang barudak.
Wawacan deuih nu sok diwanohkeun ka barudak teh kayaning Pumama Alam atawa Rengganis. Tina eusina rea nu matak narik barudak, sabab ngandung imajinasi nu ngacacang. Ngan, puguh we, macana kudu diaping ku kolot bok bisi aya nu pangedrug jeung kahirupan barudak.
Upama ayeuna sastra Sunda bacaeun barudak disawang sabengbatan, aya dua perkara nu ngabedakeun ieu hasil karancage urang Sunda ti bacaeun sarupa kitu nu ditulis dina basa Indonesia, kaasup hasil tarjamahan. Taya lian nu dua teh nyaeta cangkangna jeung eusina.
Nu dimaksud cangkang di dieu mah antarana tumali kana desain cover atawa jilid buku. Ana dibanding-banding jeung baturna dina basa lian, katembong yen nu make basa Sunda mah sasat eleh komara, geus kurang narik memeh dibaca.
Ari eusina, nya kitu deuih, masih sering katembong hengker. Upamana bae, antara teks-na jeung ilustrasina teh kalan-kalan siga nu pahare-hare. Padahal pan gambar ilustrasi teh kuduna mah milu nguatan daya tarik teksna. Pon kitu deui jejer caritana masih keneh ngotok ngowo di pasisian, nyoreang alam ka tukang, tepi ka nimbulkeun kesan teu pati nuturkeun kamekaran jaman.
Kaayaan sarupa kitu teh, cek Karno mah, meh satipe jeung nu katembong tina bacaeun kolot deuih. Ngan bae Karno nandeskeun yen saenyana jejer atawa kasang. carita mah teu kudu jadi masalah satungtung orisinil mah. Leuwih hade ngotok ngowo dina kasang pilemburan tapi narik, batan maksakeun maneh hayang siga nu rame tapi artifisial atawa pupulasan wungkul.
Nu sidik, perlu aya karancage pangarang enggoning nitenan kamekaran gek-gekan kahirupan, kaasup nu nyampak di pakotaan. Lian ti kitu, imajinasi barudak ulah disengker ku pikiran kolot, satungtung tetep aya dina lulurung etika.
Referensi Kolektif
Barudak baheula, nu ayeuna geus karolot, kungsi maca Rusdi Jeung Misnem di sakolana. Aya deui entragan nu bacaan di sakolana teh Gandasari atawa Sekar Arum. Atuh beh dieu, tepi ka taun '80-an, aya entragan nu maraca Taman Pamekar.
Buku-buku model kitu, nu dijieun bacaan wajib pikeun murid sakola dasar, geus jadi referensi kolektif mun cek legegna mah. Eusina jadi pamatri silaturahim ti antara generasi nu kungsi macana, di wewengkon mana bae sakolana. Jadi, ana ngawangkong jeung batur saentragan teh nyambung.
Ari kiwari buku model kitu teh geus euweuh. Teu aya bahan bacaan nu nyumponan standar pi¬keun dijieun bacaan sakumna budak sakola. Ayeuna teh jaman otonomi daerah. Di hiji pihak, daerah di Tatar Sunda laluasa pikeun nyieun kawijakan politik enggoning nyadiakeun bacaeun barudak sakola. Orokaya, di sejen pihak, alatan laluasa tea, tiap-tiap daerah bisa nyieun kawijakan sorangan, bari jeung tangtuna ge beda-beda, kaasup nu tumali kana perkara bacaeun barudak sakola.
Nu sidik, aya harepan, buku bacaeun barudak nu nyumponan sarat standar, upamana bae nu kungsi dileler Hadiah Samsudi, bisa dijieun bacaan wajib pikeun murid sakola dasar. Sing rea nyitakna sangkan bisa dibagikeun ka sakola-sakola. Sugan we cara kitu teh ngahudang deui karep barudak kana maca buku basa Sunda. Atuh kauntunganana lain bae keur nu medalkeun buku tapi deuih keur nu ngarangna.
Patali jeung kahengker dina imajinasi, bisa jadi rea keneh pangarang nu nganggap barudak teh manusa nu can anggeus. Bacaan barudak teh loba teuing ajen didaktisna, eusina ukur rnapatahan nu teu pati pikaresepeun barudak. Alam kahirupan barudakna mah teu pati kakobet.
Ayeuna mah sigana geus lain jamanna deui padika model kitu teh. Malah aya pamanggih nu ngeceskeun yen barudak ge boga dunya nu mandiri, nu otonom. Malah geus rea bacaeun barudak beunang ngarang barudak deuih kayaning nu sok disabeut teenlit atawa chicklit.
Geus loba deuih buku hasil tarjamahan tina karangan basa deungeun, boh kana basa Sunda boh kana basa Indonesia. Tangtu eta buku-buku teh bakal ma-ngaruhan kana kamekaran sastra Sunda, mangaruhan nu macana, tur mangaruhan nu sok ngarang deuih.
Atuh kritik sastra kana bacaeun barudak, cara kritik sastra kana bacaeun kolot, tanwande kudu digedurkeun deui.
Kacindekanana
Sastra Sunda bacaeun barudak kiwari teu pati dipikawanoh ku barudak, lain bae pedah murudulna bacaeun barudak hasil tarjamahan dina basa Indonesia tapi deuih lantaran euweuh bahan bacaan nu jadi referensi kolektif, turug-turug kritik sastrana miskin.
Pangajaran basa Sunda di sakola leuwih hade tong didaktis teuing. Anggur ngajurung barudak sangkan mikaresep bacaan basa Sunda.
Sinergi antara pamedal, pangarang jeung pamarentah kudu ditarekahan enggoning mere lolongkrang keur kamekaran sastra Sunda bacaeun barudak.
(Dimuat dina majalah basa Sunda Cupumanik No.65 Desember 2008)


text:
Menggali jejak sukma nagara | Mengibas cakrawala mengepak mayapada | Melesatkan pikiran yang tak tembus peluru | Membiarkan hati bersuara | Karena masa lalu mereka adalah masa depan kami
Tertarik untuk mengali dan mencari tokoh-tokoh perjuangan perlawanan terhadap Belanda di kurun abad 19 dan 20, secara tidak sengaja menemukan tulisan tentang Tokoh perlawanan Rakyat Jawa Barat yaitu Bagus Rangin, nama yang dijadikan nama jalan di daerah sekitar kampus UNPAD Bandung. Dr. A. Sobana Hardjasaputra, S.S., M.A Sejarawan senior Fak. Sastra Unpad, Anggota Pengurus Pusat Studi Sunda & Dewan Pakar Sejarah Budaya Ruwat (Rukun Wargi Tatar) Sunda, Mengupas tentang Siapa Bagus Rangin yang dimuat di Majalah Sunda Galura, Sept. 2007. Berikut tulisan beliau tentang Bagus Rangin (Maaf tulisannya dalam bahasa Sunda)
PERJUANGAN BAGUS RANGIN
Sajarah ngébréhkeun yén waktu bangsa Walanda ngajajah bangsa Indonesia, rahayat Jawa Barat henteu nurut kitu waé, siga munding dikeluhan, ka pihak kolonial. Harita rahayat Jawa Barat henteu cicingeun. Di sababaraha tempat, rahayat némbongkeun sikep baruntak. Numutkeun dokumén sajarah, dina awal abad ka-19 rahayat Jawa Barat geus némbongkeun sikep baruntak ka pihak kolonial, dimimitian ku rahayat Palimanan (Cirebon) anu diluluguan ku Bagus Rangin.
Saha ari Bagus Rangin?
Naha inyana boga wawanén baruntak? Bagus Rangin nya éta tokoh masyarakat daérah Cirebon anu pinuh ku élmu agama, loba luang tur lébér wawanén. Éta tokoh asalna ti Demak, turunan Embah Buyut Sambeng. Bapana Bagus Rangin ngaran Sentayem alias Buyut Téyom. Bagus Rangin boga tilu dulur lalaki. Lanceukna ngaran Buyut Bangin.
Dua adina Buyut Salimar jeung Ki Bagus Serit. Sentayem (Buyut Téyom) nya éta kiai (ajengan) anu kacida taatna kana ajaran agama Islam. Inyana mibanda ilmu agama anu luhur, nepika loba jalma jaradi muridna (santri), kaasup Bagus Rangin sadudulur. Dina ngalap élmu agama, Bagus Rangin lain ngan ngaguru ka bapana. Inyana ogé guguru ka hiji ulama Banten jujuluk Ama (Rama) Banten. Hasil gémbléngan bapana jeung Ama Banten dina widang élmu agama, Bagus Rangin jadi jalma soléh sarta remen tirakat. Bagus Rangin mibanda gedé wiwaha sarta lébér wawanén nanjeurkeun bebeneran. Kusabab kitu, Bagus Rangin jadi tokoh anu dipikasérab tapi dipiwanoh ku rahayat, sabab inyana teu sungkan tutulung kanu butuh ku pitulungna. Tabéat jeung sikep Bagus Rangin katohyan ku Sultan Cirebon. Samalah Sultan Cirebon méré kapercayaan ka Bagus Rangin jadi kapala daérah (Kabagusan) Jatitujuh. Dina éta kalungguhan, Bagus Rangin meunang pangkat sénapati. Sanggeus meunang kalungguhan, hubungan Bagus Rangin jeung rahayat beuki raket. Ogé inyana jadi apal, yén di antara urang pribumi anu jadi kapala daérah jeung Cina aya nu jadi anték kolonial. Mémang dina zaman jajahan, pihak kolonial ngagunakeun urang Cina di Indonesia jadi “kaki-tangan” kolonial dina widang ékonomi.
Kusabab kitu, Bagus Rangin lain ngan ceuceub ka Walanda, tapi ogé ka anték-antékna. Bagus Rangin némbongkeun sikep ngalawan pihak kolonial dimimitian ku jadi pamingpin gerakan rahayat Palimanan. Harita rahayat Palimanan kahirupanana beuki katalangsara. Ari sababna, lahan garapan rakyat (patani) diséwakeun ku kapala daérah ka Cina. Sanajan kitu, rahayat diperes tanagana pikeun ngolah lahan sarta kudu mayar pajeg anu jumlahna kawilang gedé. Rahayat teu cicingeun, maranéhna ngadatangan kapala daérah — demo mun kiwari mah –, meredih sangkan jumlah pajeg diturunkeun. Rahayat kacida kuciwana, sabab kapala daérah geus jadi anték Cina jeung Walanda, nepika henteu nedunan pameredih rahayatna. Kusabab kitu, rahayat Palimanan gilig pikeun baruntak, dipimping ku Bagus Rangin jeung adina (Bagus Serit). Saméméh nagayakeun gerakan, jalma- jalma anu jadi pasukan Bagus Rangin jeung Bagus Serit dilatih perang. Anggahota pasukan nu dipimping langsung ku Bagus Rangin jumlahna kira-kira 300 urang. Anu jadi sasaran gerakan nya éta padumukan kapala daérah jeung Cina di kota Palimanan. Wakil asistén residén Cirebon ogé jadi sasaran, nepika tiwas. Iraha tegesna gerakan rahayat Palimanan mimiti der, datana tacan kapaluruh. Anapon kitu, patali jeung éta gerakan, sumber kolonial mangrupa resolusi tanggal 25 Februari 1806, nyebutkeun ayana gerakan ngalawan pamaréntah kolonial di daérah Cirebon. Tangtu gerakan anu dimaksud dina éta resolusi teh nya éta gerakan Bagus Rangin.
Gerakan Bagus Rangin meunang rojongan tokoh masyarakat di sabaraha daerah. Kusabab kitu, dina ngayakeun gerakan saterusna, Bagus Rangin meunang bantuan tanaga, pakarang jeung dahareun (logistik) ti sabaraha daérah. Bantuan tanaga dipingpin ku tokoh daérah séwang-séwangan. Éta bantuan di antarana datang ti daérah Jatitujuh, Rajagaluh, Baruang Kulon, Baruang Wétan, Sumber, Bantarjati, Cikao, Kandanghaur, Kuningan, Linggajati, Luragung, Maja, Sumedang, Karawang, jeung Subang. Dina kaayaan kiwari mah – numutkeun data anu geus kakoreh –, pangaruh gerakan Bagus Rangin sumebar di daérah kabupatén-kabupatén Cirebon, Majalengka, Kuningan, Indramayu, Sumedang, Karawang, jeung Subang. Pakarang anu digunakan ku pasukan jeung balad Bagus Rangin nya éta bedog, keris, pedang, tumbak, bedil jeung mariem. Dua pakarang anu disebut pandeuri jumlahna saeutik, bantuan ti sabaraha urang kapala daérah (bupati).
Pikeun numpes gerakan anu diluluguan ku Bagus Rangin, Gubernur Jenderal Kompeni A.J. Wiese nugaskeun Nicolaes Engelhard pikeun mingpin pasukan Kompeni. Gubernur Jenderal ogé ménta bantuan para bupati di Tatar Sunda sangkan ngirim pasukan. Tapi teu sakabéh bupati tumut kana éta paréntah. Sabagian pasukan bantuan bupati ditugaskeun ngajaga tapel wates daérah séwang- séwangan, sangkan daérah gerakan Bagus Rangin teu ngalegaan. Sabagian deui mantu pasukan Kompeni nyerang puseur gerakan Bagus Rangin di daérah Jatitujuh (Kuningan). Di éta tempat der perang rongkah. Di dua pihak loba anu tiwas, pangpangna di pihak Bagus Rangin. Ari sababna, kahiji, jumlah pihak nu nyerang leuwih loba batan pihak nu diserang. Kadua, pakarang nu digunakeun ku pihak Bagus Rangin teu saimbang jeung pakarang lawan anu lolobana mangrupa bedil. Bagus Rangin jeung sésa baladna kapaksa mundur bari néangan tempat panyumputan. Pikeun sawatara waktu Bagus Rangin henteu ngayakeun gerakan bari ngumpulkeun deui kakuatan (konsolidasi).
Pikeun nambahan kakuatan moril keur kapentingan perjuangan ngalawan pihak kolonial, Bagus Rangin nyepi di sabaraha tempat, di antarana di Pasir Luhur. Di tempat penyepian inyana munajat ka Allah SWT sangkan perjuanganana ditangtayungan. Hal éta nambahan gedéna wibawa jeung pangaruh Bagus Rangin di kalangan rahayat, nepika rahayat boga anggapan yén Bagus Rangin titisan Ratu Adil. Bagus Rangin jeung rahayat Cirebon ngayakeun deui gerakan waktu kakawasaan di Indonesia ragrag ka pamaréntah Hindia Belanda anu dipingpin ku Gubernur Jenderal H.W. Daendels (1808-1811). Alatan anu utama nya éta, kahiji, Raja Kanoman Pangéran Suriawijaya – anu dibuang ku Kompeni ka Ambon, tapi akhirna dibébaskeun sarta dijenengkeun deui sultan – ku Daendels dipecat tina kalungguhanana (2 Maret 1810) sabab sikep jeung tindakan Pangéran Suriawijaya dianggap ngalawan pamarentah kolonial. Kadua, tindakan Daendels ka rahayat kacida telengesna, leuwih galak batan Kompeni. Gawé paksa jeung tindakan Daendels séjénna, estu nyangsarakeun rahayat.
Kusabab kitu, gerakan Bagus Rangin zaman pamaréntahan Daendels leuwih ditujukeun kana ngabéla rahayat, tibatan gerakan dina wanda perang. Loyog jeung anggapan rahayat yén Bagus Rangin titisan Ratu Adil, sabaraha tokoh masyarakat boga pikiran pikeun ngadegkeun nagara mangrupa karajaan. Éta karajaan rék dingaranan Nagara Panca Tengah anu puseurna di Bantarjati, dirajaan ku Bagus Rangin. Ceuk pamikiran para tokoh, tujuan gerakan bakal kahontal ku kakuatan éta karajaan. Éta rencana teu kalaksanakeun, sabab teu loyog jeung kaayaan zaman anu disanghareupan. Kusabab kitu gerakan Bagus Rangin balik deui kana gerakan perang.
Unggal ba’da solat Jumat, Bagus Rangin ngagembléng para pamingpin pasukan jeung anak buahna. Sajaba ti latihan perang, gembléngan rohani ogé dilakukeun, pikeun ngagedurkeun sumanget juang. Unggal waktu gembléngan, para pamingpin jeung anggahota pasukan maraké pakéan sarwa bodas, minangka ciri iklas ngorbankeun jiwa-raga keur ngabéla bangsa jeung agama. Bantarjati daerah Jatitujuh dipilih jadi puseur gerakan Bagus Rangin. Di daérah Bantarjati aya lahan (lapang) lega di Jawura anu hadé pikeun pertempuran tur nguntungkeun pihak Bagus Rangin. Telik sandi (mata-mata) pihak Bagus Rangin méré béja yén pihak kolonial bakal ngerahkeun pasukan — pasukan Walanda jeung pasukan gabungan ti sabaraha kabupatén — ti Kadipatén ka Jatitujuh. Bagus Rangin gancang maréntah anak buahna supaya nancebkeun umbul-umbul warna beureum di lapang Jawura sabagé ciri nangtang perang ka musuh. Bagus Rangin ogé maréntah para pamingpin pasukan sangkan miheulaan nyerang musuh. Sigana pihak kolonial ogé ngirim telik sandi ka Jatitujuh, sabab sanggeus pasukan pihak kolonial datang ka Jatitujuh, terus nyerbu Jawura. Der perang rongkah anu ngabalukarkeun loba anggahota pasukan tiwas, pangpangna pasukan Bagus Rangin. Pasukan Bagus Rangin beuki lila beuki kadesek. Bagus Rangin jeung sésa baladna kapaksa mundur, ngajugjug Desa Panongan. Untung pasukan musuh henteu nyusul.
Dumasar kana data anu patali jeung éta kajadian, bisa jadi perang di Jawura lumangsung dina pertengahan tahun 1810. Kurang leuwih sataun ti harita, pamaréntah kolonial henteu ngayakeun tindakan ka pihak Bagus Rangin. Singhoréng harita kakawasaan Daendels geus melempem, malah harita Indonesia aya dina kalangkang kakawasaan Inggris. Pertengahan tahun 1811 Daendels mulang ka nagri asalna. Kakawasaan di Indonesia ragrag ka pamaréntah Inggris anu diwakilan ku Létnan Gubernur Jenderal T.S. Raffles (1811-1816). Lolongkrang waktu saméméh Raffles ngajalankeun pamaréntahan, dimangfaatkeun ku Bagus Rangin pikeun ngumpulkeun kakuatan keur neruskeun perjuangan. Pamaréntahan Raffles anu sifatna ngajajah tangtu moal béda jeung pamarentahan kolonial saméméhna, kitu meureun pamikiran Bagus Rangin harita. Dina raraga ngumpulkeun kakuatan mangrupa tanaga, Bagus Rangin lunta ka Karawang. Sabagian rahayat di éta daérah ngabagéakeun Bagus Rangin kalayan daria. Malah Bagus Rangin diperedih sangkan mingpin gerakan di Karawang. Tindak-tanduk Bagus Rangin katohyan ku Raffles. Pikeun numpes gerakan rahayat Karawang nu dipingpin ku Bagus Rangin, Raffles maréntah pejabat kolonial di Kabupatén Karawang jeung Cianjur, sangkan bupati éta daérah mingpin prajurit séwang-séwangan. Pasukan Cianjur diparéntah nyerang Karawang. Pasukan Karawang dibantu ku pasukan Mangkunegara ti Solo nyerang Bantarjati, sabab Bagus Rangin geus aya deui di Bantarjati ngeprik wadya baladna. Di Bantarjati der deui perang rongkah (16 – 29 Februari 1812). Kusabab jumlah tanaga pasukan jeung pakarang teu saimbang, akhirna pasukan Bagus Rangin kadesek, terus mundur ka hiji tempat, tapi musuh terus ngudag. Bagus Rangin sabalad-balad ngayonan musuh di éta tempat. Éta sababna éta tempat dingaranan Pangayonan. Bagus Rangin jeung sésa baladna mundur deui ka Panongan. Pasukan musuh ningker Panongan. Nya di tempat éta akhirna Bagus Rangin katangkep (27 Juni 1812).
Éta lalakon nembongkeun yén Bagus Rangin hiji tokoh anu kuat nyekel pamadegan. Ketak Bagus Rangin ngalawan pihak kolonial jeung anték-antékna, némbongkeun Bagus Rangin pageuh nyekel bebeneran, nyaah kana harga diri, tur ikhlas ngorbankeun jiwa-raga ngabélaan rahayat nu katalangsara ku tindakan penjajah, jeung nanjeurkeun bebeneran mungguhing ajaran agama (Islam). Kusabab kitu, éta lalakon penting hartina pikeun jadi pelajaran, sangkan urang teu leungiteun jati diri sarta pageuh nyekel bebeneran. Mugia.
Catatan Lain Tentang Bagus Rangin
Bagus Rangin adalah tokoh dari Bantarjati, Majalengka, yang menentang dan memimpin pemberontakan melawan Belanda pada Perang Cirebon tahun 1805-1812.
Pada 1805 pertempuran pecah di daerah Pangumbahan, juga terjadi pertempuran di daerah Karesidenan Cirebon dan pantai utara Jawa. Pasukan Bagus Rangin yang berkekuatan ± 10.000 orang kalah dan terpaksa mengakui keunggulan Belanda. Tanggal 12 Juli 1812 Bagus Rangin menerima hukuman penggal kepala di Cimanuk dekat Karangsembung, Cirebon. (id.wikipedia.org/wiki/Bagus_Rangin)
kang jati tujuh tuh bukan di kuningan tapi majalengka 12 ke urah utara dari perempatan kadipaten. dan perangnya tidak hanya dengan belanda tapi dengan gabungan pasukan sumedang yang dipimpin bupati sumedang. itu yang saya baca di buku cerita rakyat rawa jawura.
———-
Kopral Cepot : Yups betul kang … tp itu tulisannya dr dosen unpad jd aslie nya gituh .. hatur tararengkyu atas tambahan infonyah 😉
bener bener saya sudah baca buku nya ,…
yang anda katakan adalah benar.. 🙂
yang arok katakan benar… 🙂
Lamun rek nyarita sing asak tanya, bisi salah ngucapkeunana. Bakal cilaka balukarna. Uing totok urang bantarjati majalengka asli, bagus rangin teh buyut kaula. Kade ah,.. Sing ati2 lamun rek ngungkap sajarah.
kela-kela punteun yeuh kang asep waryanto?? dupi akang titurunan aku sabaraha hiji, punteun manawi urang tiasa nyaangkeun obor anu poek
Ping-balik: Bagus Rangin | Oph137's Blog
Pntn kasadayana, pami anu di jati tujuh makamna sanes?
sadayana anu disebatkeun makam bagus rangin mung ngarupikeun pependeman wungkul jd nu dikubur teh ngan parabotna,anggeanna,ssjbna,margi anjeuna saleresna kanggo ngecoh ka musuh,supados ku walanda teu kapaluruh jd kanggo taktik perang,ngan anjeuna ngaamanatkeun ka baladna sebutkeun bae kuring geus tiwas tah ieu makamna,tapi memang anjeuna kantos nganjrek di werwengkon eta.nu saleresna makamna eyang bagus rangin aya di kampung bunut dangdeur banjaran kabupaten bandung,simkuring yakin makam nu saleresna eta margi nu ngadugikeunna putrana eyang bagus rangin kuanjeun nyaeta putra ka 6 rd. adiwidjaya,lajeng didugikeun ka putrana rd adiwidjaya nu jenengana rd sukmawiajaya nya pun aki pisan,malih kantos direhab ditembok ku punbapa rd adung sukmadiputra disarengan ku aom male wiranatakusumah /turunan dalem bandung,malih kakantunna eyang bagus rangin ngarupikeun keris eluk 9,bedog,aya di simkuring.oge numutkeun carios ti karuhun simkuring eyang bagus rangin teu kantos katangkep ku walanda kantenan dugikeun ka ditunggel jangga, carios ti karuhun simkuring mah nya ku tos kapeped perang anjeuna mundur bari pundah pindah tempat tur tiasa mancalaputra mancalaputri kuluhung elmuna,ahirna nganjrek di banjaran nyiruruk di demang/wadana banjaran dugi ka ditikahkeun kaputrana demang banjaran ka nyi rd enji.
Menurut keluarga abdi mah da bagus rangin mah teu di penggal..da selamet ti belanda…
Bagus rangin, Demang wirayuda & secayuda, Arsitem,sumur sindu, dll.. ada tuh bukunya kalau mau baca mah hasil karya alm.bapa ane gan…
endi mang bukune
Bagus rangin punya kelebihan istimewa…..jika ia tertangkap dan dihukum mati maka esok harinya muncul lagi di tempat lain…..jadi menurut orang tua ia tdk mati di tangan belanda……..salam ………..saya insya Allah keturunan dari kakanda ki bagus rangin yaitu ki bagus bangin……kalo tk salah keturunan ke 8 atau ke 9….malah saudara saya masih ada yg sering berjiarah hingga ke ci sambeng syekh syarif arifin………sekali lagi salam
kalo yang di desa salado raden sanawi iti anak siapa
kang wahyudin…da ari sateurang abdi mah anu di jatitujuh teh makamna ki bagus rangin/alias sapu angin.da samalihmah caket kantor desa jatitujuh teh kapungkurna patilasan ki buyut sapu angin.beliau saupami bade perang sok rapat heula di sekitaran (ayeuna alun” + kantor desa Jatitujuh) abdi hilap deui taun sabarahana mung gagasan ki buyut sapu angin janten pahlawan nasional teh di gagas ku sesepuh desa Jatitujuh.hapunten pami tulisan/catatan ieu manawi leupat.salam baktos.
So, how can improvement-oriented homeowners determine
whether Remodel Westing is a good portion of contractors offering their carpenter services.
A sauna maybe Not only does that look ridiculous,
but you can change aspects from lighting to fixtures.
Saya di jawa tengah, belum kenal sama begus rangin
ternyata perjuangannya sangat luar biasa ya,
makasih atas info sejarahnya
punten kang hendrawan, kuring teu kumawantun ka salira. Ieu mah insya allah sa estuna, sabab aki pribadi kuring teh juru kunci makam buyut ki bagus bangin di cibuer sukawana, kertajati-majalengka. Nami na teh ki bagus sali, anjeuna katuruna ka 12 ti silsilah kabagusan bantarjati. Malah karaton kasepuhan cirebon tos masihkeun pusaka kabagusan bantarjati ka sim kuring.
alhamdulillah saya bisa tau sejarah setelah bembaca tulisan ini yang selama ini saya dapatkan dari cerita almh nenek buyut .saya adalah turunan dari bagus Rit (bagus Akasa)Rit/serit/sisir serit karena belau konon rambutnya panjang dan selalu di serit.beliau juga seorang pahlawan yang tanguh dan berani..ada daerah yang namanya mengingatkan perjuangan nya seperti di daerah Kedongdong ada jembatan sengkle itu karena beliau di tebas lehernya dan tersandar lehernya di jembatan tersebut(nyengkle)dan di temukan masih dalam keadaan hidup dengan di tutupi daun talas sehingga sekarang di daerah tersebut tidak memakan ataupun membuang pohon talas yang tumbuh di sekitarnya…setelah kembali sehat beliau meneruskan perjuangannya .Tetapi kalau keluarga suka berziaranya ke karang sembung katanya makam BagusRangin.wallahualam bi sawab
salam buat semua sodara penerus sejarah…teruskan perjuangan mereka belum selesai…
salam silaturahim buat para akang2 keturunan Bagus Rangin, Bagus Serit, Bagus Kandar, Ciliwidara, Bagus Leja…. Dan yg tak disebut nama dlm sejarah….
Dari keturunan Bagus Leja/Eyang Leja pasir Ipis…
Pami di sukawana kertajati eta aya makam ki bagus bangin sareng ki bagus rangin…salam ti sukawana
Menangis mungkin bukan solusi tapi terkadang dapat menjadi obat penenang.
Ping-balik: pdf yang bagus
HATURNUHUN KA PARA NONOMAN SUNDA ANU PARANTOS NGIRING AUB KU AYANA SERATAN SAJARAH PAJUANG SUNDA ANU JENENGANNANA BAGUS RANGIN,SIMKURING BADE JABUNG TUMALAPUNG TEU PISAN NYANYAHOANAN MUNG KAJURUNG AYA RASA KANYAAH PEDAH PUN BP RD ADUNG SUKMADIPUTRA SARENG PUN AKI RD SUKMAWIJAYA DINA WAKTOS JUMENENGNA KANTOS NYAURKEUN YEN URANG TEH SABENERNA TURUNAN TI EYANG BAGUS RANGIN,NAMUNG KADE ULAH DIJADIKEUN GEDE GUNUNG PANANGGEUHAN SBB KARUHUN URG AMANATNA TEUMEUNANG DIAMBENG KASABAN JALMA BISI JADI RIA DA KARUHUN URG MAH BAGUS RANGIN ESTU BAJUANGNA LILLAHITAALA TANPA PAMRIH,ESTU NGABELA RAKYAT LEUTIK TUR NANJEURKEUN BEBENERAN NULUNG KANU BUTUH NALANG KANU SUSAH PIKEUN NGUDAG KASALAMETAN KAMERDEKAAN,ANU DINA JAMAN HARITA URANG MASIH DIJAJAH KU WALANDA.NYA EYANG BAGUS RANGIN ANU KAGUNGAN KETAK PIKEUN BARUNTAK KA PENJAJAH.SAKALI DEUI SIMKURING SANES BADE AGUL KU PAYUNG BUTUT.SACARA SINGKATNA SIMKURING BADE NAMBIHAN SASIEUREUN SABEUNYEUREUN,WIREH IEU ANU DITULIS AYEUNA KU SIMKURING NGARUPIKEUN MASUKAN /INFORMASI KANGGO BAHAN PANALUNGTIKAN TUR LENYEPANEUN PARA INOHONG AHLI SAJARAH,HUSUSNA SAJARAH PAHLAWAN TI TATAR SUNDA. SIMKURING NAPEL KENEH CARIOSAN PUNBAPA,YEN BAGUS RANGIN LERES PISAN TI WEWENGKON MAJALENGKA CIREBON,MUNG RAMANA BAGUS RANGIN KU PUN AKI TEU DISEBATKEUN JENENGANNANA DUKA KUNAON ? WALLOHUALLAM BISSAWAB,SAPARANTOS PUN AKI NGANTUNKEUN NYA PUN BAPA MUKA NGADUGIKEUN KASIMKURING NGAN SAURPUN BAPA NU NYAHO NGAN SEMET MANEH,KUKITUNA SIMKURING TEU WANTUN KUMAWANTUN NYEBATKEUN DIDIEU.PERKAWIS RAMANA EYANG BAGUS RANGIN. NYAMBUNG ANU SAKUMAHA DIPEDAR KU PARA AHLI SAJARAH SARENG NONOMAN SUNDA ANU NGANGKEN SEUWEU PUTU TI EYANG BAGUS RANGIN MANGGA URANG SAMBUNGKEUN TALI SILATUROHIM ULAH DUGIKEUN KA PAREUMEUN OBOR.SDRK ASEP OGE SARENG NU SANESNA NU MASIHAN KOMENTAR KATELIK KUSIMKURING SUMUHUN YEN LALAMPAHAN EYANG BAGUS RANGIN SEUEUR NU LERESNA MEMANG IMPORMASI TI PUNBAPA SARENG TI PUN AKI OGE KITU YEN TEMPAT BERJUANGNA BAGUS RANGIN DI WEWENGKON ANU KU PARA SDRK DISERAT.MUNG SIMKURING BADE NAMBIHAN YEN EYANG BAGUS RANGIN KUSEUEURNA WILAYAH NU KAANJREKAN DIANGGO PEPERANGAN ANJEUNA SALAMET SANAOS DINA KAAYAAN MUNDUR DINA PERANGNA,MUNGGUH SAURNA EYANG BAGUS RANGIN TEH KATELAH SENAPATI TI KASULTANAN ANU TEUPANUJU YEN WILAYAH TATAR KALER KUDU DIPASRAHKEUN KA WALANDA IZIN TI KASULTANAN CIREBON,NYA AHIRNA ANJEUNA KALUAR TI KASULTANAN DUGIKEUN MEPET BALAD NGAYAKEUN PAMBARONTAKAN DI WILAYAH TATAR KALER KAWENGKU MAJALENGKA SUMEDANG SUBANG KARAWANG,KUTAKTIKNA EYANG BAGUS RANGIN DIMANA BERES PERANG ANJEUNA SOK NGEMBARKEUN KA PARA BALADNA YEN KURING SEBUTKEUN BAE GEUS TIWAS TAH BAJU,PARABOT,KUBUR KUHIDEP KEUR BUKTI KA WALANDA YEN KURING GEUS TIWAS.PADAHAL ANJEUNA NYAMUNI MINDA RUPA ULAH ALIH TEMPAT PIKEUN NGECOH MUSUH,NYA ANJEUNA KANTOS NGANJREK DI WEWENGKON SUBANG CIKAMPEK KARAWANG MAJALENGKA SUMEDANG KANGGO NGALEUNGITKEUN JEJAK SUPAYA TEU KAPALURUH KU WALANDA,NYA ANJEUNA TILEMBUR KA LEMBUR TI DESA KA DESA PUNDAH PINDAH SABAB HARITA ANJEUNA SAPARANTOS PERANG TIPIHAK WALANDA OGE SEUEUR NU TIWAS NYA WALANDA NGEMBARKEUN SING SAHA NU BISA MEUNANGKEUN BAGUS RANGIN REK DIBERE HADIAH DUIT GOLDEN TEUING SABARAHA MUN AYEUNA MAH.KUAYANA ANJEUNA KASEDEKEUN KU MUSUH NYA PUNDAH PINDAH TEMPAT MUNGKIN KAGUNGAN GARWA NYA TANGTOS PANGINTEN BARANAHAN NUMAWI TANGTOS SEUEUR NU NGANGKEN TURUNANNANA,SAUR PUNBAPA HARITA EYANG BAGUS RANGIN TEUAYA PEMBERONTAKAN DEUI MARGI TOS MEPET BALAD OGE TETEP KU MUSUH MASIH DIPIKASERAB DIPIKAGIMIR MARGI EYANG BAGUS RANGIN KATELAH GEDE WAWANEN,WANI NANJEURKEUN BEBENERAN,LUHUNG ELMUNA,JEMBAR PANALARNA,TIASA MANCALAPUTRA MANCALAPUTRI,AHIRNA ANJEUNA HARITA SAPARANTOS AYA EMBARAN TI KOMPENI KUDU BEUNANG BAGUS RANGIN NYA ANJEUNA NGIDUL TERAS TI JATITUJUH KA SUMEDANG GARUT GUBRAG KA CILAUT EUREUN ANJEUNA LEULEUWEUNGAN PADAMELANA MUJASMEDI MANDITA NGAJAUHAN TINA KARAMEAN,LAJENG TI CILAUT EUREUN MIPIR BASISIR NGANGKLEUNG TUNGGANG KELE UMPAL UMPALAN DILUHUR LAUT NYA NYANGSANG DICIDAMAR NAEK KA PANGALENGAN GUBRAG KA BANJARAN ANJEUNA NGARUPIKEUN PAMUDA BUDAK ANGON LAJENG NYIRURUK DI DEMANG BANJARAN AMA ARIA BANJARAN,DIAMPIHAN SALAKU PUTRA ANGKAT PEDAH PURAH BABANTU PURAH NIMBA,NGAN ANJEUNA NGARAHASIAHKEUN KUMARGI AMA ARIA DEMANG BANJARAN SEPUH NGARAOS ANEH,KUNAON ONGKOH BOGA ANAK ANGKAT PAMUDA ARI SABAN MAGRIB SOK NGARENGKEB ANJEUN DIKAMARNA,KU AMA ARIA BANJARAN DIPASIHAN KAMAR DIPENGKER,NYA MIWARANG ISTRINA IBU DEMANG,CING BU TEANG PAN URANG TEH BOGA ANAK PAMUDA TAPI UNGGAL MAGRIB TEU JIGA PAMUDA NU SEJEN LIAR,IEU MAH NGAN NGARINGKEB MANEH COBI KU IBU TINGAL,NYA ARI DIINTIP TINA SELA BILIK IBU DEMANG NGARAOS HEMENG REUWAS,GEUNING AMA NU DISEBUT ASEP PAMUDA ANAK URANG TEH NUJU MENDEKO SILA MUNAJAT BARI KATINGAL KU ABDI SEPUH,KUKAJADIAN IEU DITAROS SABABARAHA KALI AHIRNA BAGUS RANGIN NGANGKEN YEN ANJEUNA NUJU DIINCER DIPALURUH KU PENJAJAH,AMA ARIA BANJARAN WAWARTOS KA KANGJENG DALEM BANDUNG WIRANATAKUSUMAH,NYA KU DALEM BANDUNG WIRANATAKUSUMAH DISALAMETKEUN,KA DEMANG BANJARAN DALEM BANDUNG PERNAHNA EMANG,NYA DALEM BANDUNG SASAURAN MANG ETA BAGUS RANGIN SANES SASAHA PERYOGI DISALAMETKEUN,AHIRNA SUPADOS TEU KAPENDAK KU WALANDA BAGUS RANGIN DIPASIHAN JENENGAN KU KANGJENGDALEM WIRANATAKUSUMAH DIGENTOS JENENGAN JADI RADEN SUMAPRADJA.AMA ARIA BANJARAN TEU PAMENG NGILUNGAN OGE TEUPAMENG MIKANYAAH NGANGKEN PUTRA KALERESAN AMA ARIA DEMANG BANJARAN KAGUNGAN PUTRA ISTRI NU NAMINA NYI RADEN ENJI NYA BAGUS RANGIN/RADEN SUMAPRADJA DITIKAHKEUN,EYANG BAGUS RANGIN BUMEN BUMEN SARENG NYI RADEN ENJI DI KAMPUNG DANGDEUR BUNUT KIANGROKE BANJARAN NYA KAGUNGAN PUTRA 9 URANG,DIANTAWISNA AYA NU JENENGAN ABDURROHIM,/NUNOLAK KANA KARADENAN MARGI SIEUN DITANGKEP KU WALANDA MARGI WALANDA NGEMBARKEUN BADE DITUMPES KALEBET ANAK INCUNA, RD TANUWIDJAYA KENGING PANCEN TI KANGJENG DALEM BANDUNG KANGGO NGAMANKEUN DIWEWENGKON PUNCAK WIREH JAMAN HARITA SEUEUR RAMPOG SAPI MUNDING SOK NGALANGKUNG KADINYA NYA DISEBAT PUNCAK JAGASATRU,RADEN SUMARDJA DI WEWENGKON TANAH ABANG JAKARTA,DI KAMPUNG HANJA MAJALAYA HILAP JENENGANNA,RADEN ADIWIJAYA DI CIGANEA PURWAKARTA ( PUN UYUT ) RADEN SASTRAWIDJAYA ANTAWIS SUKABUMI BOGOR,RD KARTASANU SAURNA DI WILAYAH PANGALENGAN TUR TEU KAPALURUH MARGI ANJEUNA SOK NGADAMEL KAONARAN KA WALANDA NYANDAKAN ARTOS,EMAS TAPI DIBAGIKEUN KARAHAYAT,OGE KATELAH JAGO MARGI TIASA MAPAH DINA TEMBOK TISUHUNAN KASUHUNAN TIASA DILUNCATAN.OGE MAKAM EYANG BAGUS RANGIN AYA DI KAMPUNG BUNUT DANGDEUR KIANGROKE BANJARAN KAB BANDUNG,BAGUS RANGIN KAGUNGAN SAPERJUANGAN DIANTAWISNA AYA 7 PARA BAGUS NYAETA BAGUS HIDUNG,BAGUS SRIT,BAGUS JABING,RUPINA SAKITU NU KAPIHATUR BILIH SIMKURING LEPAT TEU LANGKUNG NYANGGAKEUN MUNG SIMKURING PUN ERAWAN SUKMA KENGING NAMPI INFORMASI IEU TI PUN BAPA,RD ADUNG SUKMADIPUTRA,PUN AKI RD SUKMAWIDJAYA,UYUT RD ADIWIDJAYA,BAO EYANG BAGUS RANGIN, UDEG-UDEG …….TEU KENGING DISEBATKEUN WALLOHUALLAM,BILLAHITAUFIKWALHIDAYAH WASSALAMMUALLAIKUM WR WB
INFO LEBIH LANJUT: H.R.ERAWAN SUKMA.Spd (082115099355)
Nyambung nambihan carios ti karuhun simkuring,yen Bagus Rangin katangkep tur ditunggel jangga ku Kompeni Belanda.Saleresna numutkeun carios pun Aki sareng pun Bp mah teu kitu.Memang harita kajantenannana leres yen Bagus Rangin dina perangna parantos kasedekeun mundur,harita Eyang Bagus Rangin kagungan murid Santri anu biluk ka Kompeni Belanda, ku Eyang Bagus Rangin eta murid santri teh disebat penghianat nu ahirna eta santri teh disirep disarupakeun sareng anjeuna. Eyang Bagus Rangin ku luhung elmuna,jembar panalarna,tiasa mancalaputra mancalaputri,tiasa nyumput buni dinu caang,ku kersana Alloh nu Maha Kawasa kun Fayakun. Eta santri nu jadi muridna ditumbalkeun da bongan hianat, tur kaleresan anjeuna kadeseh ahirna ETA SANTRI MURIDNA NU HIANAT TUR RUPANA TOS DISARUPAKEUN SARENG BAGUS RANGIN DITUMBALKEUN, JADI NU DITANGKEP TUR DITUNGGEL JANGGA TEH SANTRI ANU BILUK KA BELANDA NU RUPANA TOS DISIREP JD RUPANA BAGUS RANGIN.Belanda ngarasa yakin yen Bagus Rangin geus beunang.Padahal BAGUS RANGIN NYUMPUT BUNI DINU CAANG ANJEUNA LOLOS SALAMET TUR LALALAMPAHAN SALAJENGNA NUDITULIS KU SIMKURING TIPAYUN. Ieu carios hapunten kanggo ngalempengkeun sajarah, margi simkuring gaduh pamadegan yakin ieu carios langsung tipun aki sareng pun bp moal bade aku-aku angga,moal agul ku payung butut,kantenan hoyong katanggar mah pupujieun ngaku-ngaku turunan pahlawan teu pisan-pisan,komo bari sareng ngarang mah teu kumawantun, Margi kapungkur dina taun 1960 an waktos pun Bp+pun Aki araya keneh, malih Aom Male Wiranatakusumah, Rd,Anwar Adiwilaga,Rd.Anwas Ardiwilaga, Kang Didon / Rd.Mahdar Prawiladilaga,teureuh menak Bandung sering sarumping nepangan pun Bp,anjeuna kantos ngajengkeun ka Gubernur jaman harita Bp Mashudi supados kenging penghargaan ka para pahlawan ti tatar sunda,namung pun aki harita nolak kana pangulemna Bp Gubernur,margi anjeuna jejem kana amanat ti karuhun nyaeta Eyang Bagus Rangin dina bajoangna tanpa pamrih estu lillahhittaala karna Alloh.malih simkuring apal harita nuju sakola SD keneh,nu nembok makam Eyang Bagus Rangin di Banjaran pun Bp disarengan ku pun Aki,Aom Male, Kang Didon . Rupina sakitu nukapihatur,bilih aya seuweu putu turunan Eyang Bagus Rangin anu sanesna simkuring teu pisan nyanyahoanan,mangga kapara ahli sajarah leres henteuna ieu nudidugikeun ku simkuring hapunten anu kasuhun mung kanggo bahan lenyepaneun hususna kanggo para nonoman sunda,Cag……..pun ERAWAN SUKMA .
kami sebagai orang yang lahir di desa sumber jatitujuh (Dekat makom Wali Mbah Buyut Arsikum) dan sekarang berada dan menetap di Desa Bantarjati kertajati merasa bahagia dan bangga karena dua Desa tersebut ada Tokoh yang sangat Luar biasa lharismatik Yaitu Mbah Ki Bagus Rangin, semoga semangat perjuangan mereka menjadi semangat bagi kami dalam menyaiapkan Generasi berkarakter dengan pendidikan Madrasah Aliyah Nurussyahid desa Bantarjati Kertajati majalengka, semoga semuanya mendapatkan rido dari Allah SWT. Al-fatihah. amiin
MAKAM KI BAGUS RANGIN DAN KIBAGUS BANGIN BERADA DI DESA SUKA WANA, KECAMATAN KERTAJATI, KABUPATEN MAJALENGKA JAWA BARAT, DEKAT DG TOL CIPALI, TAPI TIDAK SEMBARANGAN ORANG BISA MASUK LANGSUNG KE DALAM RUANGAN MAKAM TEMPAT KI BAGUS RANGIN DI MAKAMKAN, ALHAMDULILAH SAYA PERNAH MASUK LANGSUNG KEDALAM RUANGAN TEMPAT MAKAM KI BAGUS RANGIN DI MAKAMKAN


text:
Déwan Hubungan Amérika-Islam
Déwan Hubungan Amérika-Islam (Basa Inggris: Council on American-Islamic Relations}; CAIR) nyaéta organisasi palindungan kamerdikaan sipil Muslim nu panggedéna sa-Amérika nu ngurusan palindungan sipil jeung mromosikeun hak asasi manusa. Markasna aya di Capitol Hill di Washington, D.C., kalawan kantor régional sapanjuru nagara.[1]
Tempo ogé[édit | édit sumber]
- Komite Anti-Diskriminasi Amérika-Arab
- Déwan Muslim Amérika
- Institut Arab-Amérika
- Déwan Kanada di Hubungan Amérika-Islam
- Masarakat Amérika Muslim


text: Asmarandana: Watekna silih asih silih pikanyaah atawa mepelingan. Unggal pada diwangun ku tujuh padalisan. Balakbak: Watekna pikaseurieun. Unggal pada diwangun ku 3 padalisan. Dangdanggula: Watekna bungah atawa agung. Unggal pada diwangun ku sapuluh padalisan. Jurudemung: Watekna kaduhung, atawa hanjakal. Unggal pada diwangun ku lima padalisan. Durma: Watekna heuras atawa siap rek tarung. Unggal pada diwangun ku tujuh padalisan. Gambuh: Watekna bingung, samar polah atawa tambuh laku. Unggal pada diwangun ku lima padalisan. Gurisa: Watekna pangangguran, lulucon atawa tamba kesel. Unggal pada di wangun ku dalapan padalisan. Kinanti: Watekna miharep atawa prihatin. Unggal pada diwangun ku genep padalisan. Ladrang: atawa pikaseurieun. Unggal pada diwangun ku opat padalisan. Lambang: Watekna banyol atawa pikaseurieun. Unggal pada diwangun ku opat padalisan. Magatru: Watekna lulucon deukeut deukeut kana prihatin. Unggal pada diwangun ku lima padalisan. Maskumambang: Watekna prihatin, sasambat atawa nalangsa. Unggal pada diwangun ku opat padalisan. Mijil: Watekna sedih, susah atawa cilaka. Unggal pada diwangun ku genep padalisan. Pangkur: Watekna napsu, lumampah atawa sadia rek perang. Unggal pada diwangun ku tujuh padalisan. Pucung: Watekna piwuruk, wawaran, atawa mepelingan. Unggal pada diwangun ku opat padalisan. Sinom: Watekna gumbira. Unggal pada diwangun ku salapan padalisan. Wirangrong: Watekna era atawa wirang. Unggal pada diwangun ku genep padalisan.


text:
Hiji poé sanggeus usum panas geus resmi dimimitian di belahan kalér, urang reueus nampilkeun Vérsi 0.7.5 tina plugin urang. Vérsi ieu nambahkeun dukungan pikeun basa anyar nya éta ngumumkeun salaku dirojong ayeuna ku Google Translate – Bengali, Gujarati, Kannada, Tamil jeung Telugu.
Saméméh rushing pikeun nambahkeun basa maranéhanana kana blog anjeun, mangga jadi ngingetkeun nu basa eta make tanda proxy AJAX guna digawé bener, nu hartina maranéhna nyieun hiji beban dina server Anjeun kana papanggih munggaran jeung panarjamahan string anyar (forcing ka dipulut nu panarjamahan ti Google). Jadi pilihan nu Hormat, tapi anjeun geus nyaho…
Saterusna leuwih vérsi ieu nambihan pilihan teu override nu Lokalisasi standar jeung basa standar Transposh sacara, paripolah ieu (anyar dina 0.7.4) diidinan pamaké MU boga kaca admin dina basa maranéhanana, tapi di sisi séjén annoyed nu nu hayang ngatur loka dina basa nu béda ti standar maranéhanana, tah ayeuna ieu téh configurable.
Urang oge geus ningkat UI panarjamahan, tombol di gigireun jeung saméméhna ayeuna Simpen robah dipigawé, jeung dialog moal bisa centered-deui kana ngaklik tombol ieu.
Kami ngaharepkeun bakal anjeun mikaresep vérsi ieu.